title: সৌরজগৎ

text: সৌরজগতের যে অংশটিতে পার্থিব গ্রহ ও গ্রহাণু থাকে সে অংশকে অভ্যন্তরভাগ নামে আখ্যায়িত করা হয়। এ অংশের বস্তুগুলো মূলত সিলিকেট এবং ধাতু দ্বারা গঠিত। এই বস্তুগুলো সূর্যের বেশ কাছাকাছি অবস্থান করে। এই পুরো অংশের ব্যাসার্ধ্য বৃহস্পতি ও শনি গ্রহের মধ্যবর্তী দূরত্বের চেয়ে কম।


title: সৌরজগৎ

text: ভেতরের অংশে মোট চারটি গ্রহ আছে যেগুলোকে পার্থিব গ্রহ বলা হয়। এই গ্রহগুলো খুব ঘন এবং এগুলোর গাঠনিক উপাদান পাথুরে। এগুলোর উপগ্রহের সংখ্যা খুবই কম, কোন কোনটির উপগ্রহই নেই। এছাড়া এগুলোর চারদিকে কোন বলয়ও নেই। এদের গাঠনিক উপাদান মূলত বিভিন্ন খনিজ পদার্থ যাদের গলনাঙ্ক খুব বেশি। যেমন, তাদের ভূত্বক ও ম্যান্ট্‌ল সিলিকেট দ্বারা গঠিত এবং কেন্দ্র গঠিত লৌহ ও এ ধরণের অন্যান্য ধাতু দ্বারা। চারটির মধ্যে তিনটি গ্রহের উল্লেখযোগ্য পরিমাণ বায়ুমণ্ডল আছে। এই গ্রহ তিনটি হল শুক্র, মঙ্গল এবং পৃথিবী। আর সবগুলোরই সংঘর্ষ খাদ এবং ফাটল উপত্যকা ও আগ্নেয়গিরির মত টেকটোনিক পৃষ্ঠতলীয় কাঠামো আছে। ভেতরের দিকের গ্রহগুলোর সাথে নগণ্য গ্রহগুলোকে গুলিয়ে ফেলা ঠিক হবে না। যে গ্রহগুলো থেকে সূর্যের দূরত্ব পৃথিবীর চেয়ে কম সেগুলোকে নগণ্য গ্রহ বলে। বুধ এবং শুক্র নগণ্য গ্রহ।গ্রহাণুগুলো মূলত খুব ছোট ছোট সৌর জাগতিক বস্তু যেগুলো ধাতব পাথুরে খনিজ পদার্থ দিয়ে গঠিত। এই খনিজ পদার্থগুলো অনুদ্বায়ী।


title: সৌরজগৎ

text: মূল গ্রহাণু বেষ্টনীটি মূলত একটি কক্ষপথ যা পৃথিবী এবং মঙ্গলের মধ্যে অবস্থিত। সূর্য থেকে এই বেষ্টনীর নিকটবিন্দু এবং দূরবিন্দুর দূরত্ব যথাক্রমে ২.৩ এইউ এবং ৩.৩ এইউ। ধারণা করা হয়, সৌরজগতের গঠনকালীন সময়ে বৃহস্পতি গ্রহের মহাকর্ষীয় আকর্ষণের কারণে যে বস্তুগুলো একসাথে মিলে বড় কোন বস্তুতে পরিণত হতে পারেনি সেগুলোই এই বেষ্টনীতে আশ্রয় নিয়েছে।


title: সৌরজগৎ

text: গ্রহাণুর আকার বিভিন্ন রকমের হতে পারে। কয়েক শত কিলোমিটার থেকে শুরু করে এদের ব্যাসার্ধ্য আণুবীক্ষণিকও হতে পারে। বৃহত্তম গ্রহাণু সেরেস ছাড়া বাকি সবগুলো গ্রহাণুই "ক্ষুদ্র সৌর জাগতিক বস্তু" শ্রেণীর মধ্যে পড়ে। অবশ্য ৪ ভেস্তা ও ১০ হাইজিয়া নামক গ্রহাণু দুটি ভবিষ্যতে বামন গ্রহ শ্রেণীতে জায়গা করে নিতে পারে। তরলস্থৈতিক সাম্যাবস্থা অর্জনে সমর্থ হলেই কেবল বামন গ্রহের কাতারে দাড়াতে পারবে তারা।


title: সৌরজগৎ

text:
গ্রহাণু বেষ্টনীতে দশ-বিশ হাজার বস্তু আছে যেগুলোর ব্যাস এক কিলোমিটারের উপরে। এই সংখ্যা কয়েক মিলিয়নও হতে পারে। তারপরও সমগ্র গ্রহাণু বেষ্টনীর ভর পৃথিবীর ভরের হাজার ভাগের এক ভাগ থেকে সামান্য বেশী। বেষ্টনীতে গ্রহাণুগুলো খুব একটা ঘন সন্নিবেশিত নয়। পৃথিবী থেকে প্রেরিত নভোযানগুলো কোন রকমের দুর্ঘটনা ছাড়াই নিয়মিত এই বেষ্টনী অতিক্রম করে থাকে। যে গ্রহাণুগুলোর ব্যাস ১০ থেকে ১০ মিটারের মধ্যে সেগুলোকে উল্কা বলা হয়।
বৃহস্পতি গ্রহের এল৪ ও এল৫ বিন্দুগুলোর যেকোনটিতে ট্রোজান গ্রহাণুদের বাস। এই বিন্দুগুলো হল মহাকর্ষীয়ভাবে স্থিতিশীল অঞ্চল যারা কোন গ্রহের সামনে থেকে নেতৃত্ব দেয় বা কক্ষপথে গ্রহটিকে অনুসরণ করে চলে। অন্য যেকোন গ্রহ বা উপগ্রহের ল্যাগ্রেঞ্জ বিন্দুতে অবস্থিত ছোটখট বস্তু বোঝাতেও কখনও কখনও "ট্রোজান" শব্দটি ব্যবহৃত হয়। হিলডা গ্রহাণুসমূহ বৃহস্পতির সাথে ২:৩ রেজোন্যান্সে অবস্থান করছে। অর্থাৎ তারা বৃহস্পতিকে যে সময়ে ২ বার আবর্তন করে সে সময়ে সূর্যকে ৩ বার আবর্তন করে।


title: সৌরজগৎ

text: এছাড়াও সৌরজগতের অভ্যন্তরভাগে প্রচুর রুজ গ্রহাণু আছে। এই গ্রহাণুর অনেকগুলোই অভ্যন্তরভাগের গ্রহগুলোর কক্ষপথকে অতিক্রম করে যায়।


title: সৌরজগৎ

text: মধ্য সৌরজগতের প্রধান বস্তু হল বিশাল বিশাল সব গ্যাস দানব এবং তাদের ছোটোখাটো গ্রহ আকৃতির প্রাকৃতিক উপগ্রহ। অনেক স্বল্পকালীন ধূমকেতু যেমন সেন্টাউর ও এই অঞ্চলে অবস্থান করে। অঞ্চলটির কোন প্রথাগত নাম নেই। অনেক সময় অবশ্য বহিঃসৌরজগৎ নামে ডাকা হয়। কিন্তু অতি সাম্প্রতিক সময়ে বহিঃসৌরজগৎ বলতে নেপচুনের পরের অঞ্চলটিকে বোঝায়। মধ্য অঞ্চলে যে কঠিন বস্তুগুলো রয়েছে সেগুলো অভ্যন্তরভাগের মত পাথুরে বস্তু দ্বারা গঠিত নয়। এগুলোর মূল গাঠনিক উপাদান হল বরফ যা পানি, অ্যামোনিয়া বা মিথেন জমাট বেঁধে তৈরি হতে পারে।


title: সৌরজগৎ

text: সৌরজগতের বাইরের দিকে অবস্থিত চারটি গ্রহকে গ্যাস দানব বলা হয়। মাঝেমাঝে এদেরকে জোভিয়ান গ্রহ নামেও ডাকতে দেখা যায়। সূর্যকে আবর্তনরত সকল বস্তুর সম্মিলিত ভরের শতকরা ৯৯ ভাগের জন্যই দায়ী এই বহিঃস্থ গ্রহগুলো। বৃহস্পতি ও শনি গ্রহের বায়ুমণ্ডলে প্রচুর পরিমাণ হাইড্রোজেন ও হিলিয়াম আছে। সেখানকার বায়ুমণ্ডল মূলত এই দুটি মৌল দিয়েই গঠিত। নেপচুন ও ইউরেনাসের বায়ুমণ্ডলে বরফের পরিমাণ অনেক বেশি। এই বরফও পানি অ্যামোনিয়া বা মিথেন জমাট বেঁধে সৃষ্টি হয়। অনেক জ্যোতির্বিজ্ঞানীদের মতে এই গ্রহ দুটিকে সম্পূর্ণ নতুন একটি গ্রহ শ্রেণীতে ফেলা যায় যে শ্রেণীর নাম হবে "বরফ দানব"। চার দানবেরই নিজস্ব বলয় আছে। কিন্তু শুধু শনির বলয়ই পৃথিবী থেকে দেখা যায়। বহিঃস্থ গ্রহকে আবার উৎকৃষ্ট গ্রহের সাথে গুলিয়ে ফেলা ঠিক হবে না। পৃথিবীর কক্ষপথের বাইরে অবস্থিত গ্রহগুলোকেই উৎকৃষ্ট গ্রহ নামে ডাকা হয়।ধূমকেতু বেশ ছোট সৌর জাগতিক বস্তু। মূলত উদ্বায়ী বরফ দ্বারা গঠিত এই বস্তুগুলোর ব্যাস হয় সাধারণত কয়েক কিলোমিটার। এরা অতি মাত্রায় উৎকেন্দ্রিক কক্ষপথে আবর্তন করে; অনুসূর বিন্দু সৌরজগতের অভ্যন্তরভাগের গ্রহগুলোর কক্ষপথের চেয়ে কাছে আবার অপসূর প্লুটোর কক্ষপথেরও বাইরে। ধূমকেতু যখন সৌরজগতের অভ্যন্তরভাগে প্রবেশ করে তখন সূর্যের খুব কাছে এসে যাওয়ার কারণে এর বরফসমৃদ্ধ পৃষ্ঠতল আয়নিত ও উর্ধ্বপাতিত হয়ে একটি লেজ গঠন করে। গ্যাস আর ধূলি দিয়ে গঠিত এই লেজটি পৃথিবী থেকে মাঝে মাঝে খালি চোখেও দেখা যায়।


title: সৌরজগৎ

text: স্বল্প-পর্যায়ের ধূমকেতুগুলো একবার তার কক্ষপথে আবর্তন করতে ২০০ বছরেরও কম সময় নিতে পারে। অন্য দিকে দীর্ঘ-পর্যায়ের ধূমকেতুর কক্ষপথ আবর্তনের সময় হাজার হাজার বছরও হয়ে থাকে। স্বল্প পর্যায়ের ধূমকেতুর জন্ম হয় কাইপার বেষ্টনীতে আর দীর্ঘ-পর্যায়ের ধূমকেতুরা (যেমন, হেল-বপ ধূমকেতু) জন্ম নেয় উওর্ট মেঘে। অনেক ধূমকেতু দলই একটি মাতৃ ধূমকেতু ভেঙে উৎপত্তি লাভ করেছে। যেমন, Kreutz Sungrazers ধূমকেতু দল। বেশ কিছু অধিবৃত্তীয় কক্ষপথবিশিষ্ট ধূমকেতু সৌরজগতের বাইরেও সৃষ্টি হতে পারে। অবশ্য এই ধূমকেতুগুলোর কক্ষপথ সঠিকভাবে নির্ণয় করা বেশ কষ্টকর। প্রবীণ ধূমকেতু, সৌরবায়ুর কারণে যাদের লেজের অধিকাংশই মহাকাশে বিলীন হয়ে গেছে, তাদেরকে কখনও কখনও গ্রহাণু ধরা হয়।নেপচুনের বাইরের অঞ্চল তথা নেপচুনোত্তর অঞ্চল সম্বন্ধে আমরা খুব বেশি জানি না, কারণ সেখানে বড় ধরণের কোন অভিযান প্রেরণ সম্ভব হয়নি। এই অঞ্চলে ছোট আকৃতি ও ভরের অনেক অনেক পৃথিবী সদৃশ বস্তু আছে। সবচেয়ে বড়টির ব্যাস পৃথিবীর মাত্র এক পঞ্চমাংশ আর তার ভর চাঁদের চেয়েও অনেক কম। এই বস্তুগুলো মূলত শিলা ও বরফ দ্বারা গঠিত। এই অঞ্চলকেই মাঝেমাঝে সৌরজগতের বহিঃস্থ অঞ্চল বলা হয়। অনেকে অবশ্য বহিঃস্থ অঞ্চল বলতে গ্রহাণু বেষ্টনীর বাইরের পুরো অঞ্চলটিকেই বুঝেন।


title: সৌরজগৎ

text: কাইপার বেষ্টনী গ্রহাণু বেষ্টনীর মতই বিভিন্ন বস্তুর একটি বিশাল বেষ্টনী। এখানে অবস্থিত বস্তুগুলোকে ধ্বংসাবশেষ বলা যায় যেগুলো মূলত বরফ দ্বারা গঠিত। এই অঞ্চলের শুরু সূর্য থেকে ৩০ এইউ দূরত্বে আর শেষ ৫০ এইউ দূরত্বে। এখানকার বস্তুগুলো অধিকাংশই ক্ষুদ্র সৌর জাগতিক শ্রেণীর মধ্যে পড়ে। এর মধ্যে অনেকগুলোই বৃহত্তম কাইপার বেষ্টনী বস্তু যেমন, কুয়াওর, ভ্যারুনা, ২০০৩ ইএল৬১।


title: সৌরজগৎ

text: ২০০৫ এফওয়াই৯ এবং অরকাস বস্তু দুটিকে অচিরেই বামন গ্রহের মর্যাদা দেয়া হতে পারে। এই বেষ্টনীতে সম্ভবত ১০০,০০০ এরও বেশি বস্তু আছে যাদের ব্যাস ৫০ কিলোমিটারের উপরে। কিন্তু কাইপার বেষ্টনীর বস্তুগুলোর সমন্বিত ভর পৃথিবীর মাত্র এক দশমাংশ, এমনকি একশত ভাগের এক ভাগও হতে পারে। অনেক কাইপার বেষ্টনী বস্তুরই নিজস্ব এক বা একাধিক স্যাটেলাইট আছে। এদের মধ্যে অধিকাংশেরই কক্ষপথ এমন যে তা এটিকে ভূকক্ষ সমতলের বাইরে নিয়ে যায়।


title: সৌরজগৎ

text:
কাইপার বেষ্টনীর বস্তুগুলোকে সহজেই দুটি ভাগে ভাগ করা যেতে পারে: চিরায়ত (ক্ল্যাসিক্যাল) এবং রেজোন্যান্ট।
নেপচুনের কক্ষপথের সাথে যে বস্তুর কক্ষপথের রেজোন্যান্স আছে সেটিই রেজোন্যান্ট শ্রেণীর মধ্যে পড়ে। রেজোন্যান্স আছে বলতে বোঝায়, যে সময়ে নেপচুন সূর্যকে তিন বার প্রদক্ষিণ করে সে সময়ে উক্ত বস্তুটি হয়তো সূর্যকে দুই বার আবর্তন করে। নেপচুনের নিজের আবর্তনের মাধ্যমেই প্রথম রেজোন্যান্সটি শুরু হয়। চিরায়ত নেপচুনোত্তর বস্তু সেগুলোই যেগুলোর কক্ষপথের সাথে নেপচুনের কক্ষপথের কোন রেজোন্যান্স নেই। ৩৯.৪ এইউ থেকে ৪৭.৭ এইউ পর্যন্ত বিস্তুত অঞ্চলে এই বস্তুগুলো অবস্থান করে। এই অঞ্চলের বস্তুগুলো সাধারণভাবে কিউবিওয়ানো নামে ডাকা হয়। এ ধরণের প্রথম যে বস্তুটি আবিষ্কৃত হয়েছিল সেটি হচ্ছে ১৯৯২ কিউবি১।ধারণা করা হয় ১৭৫৫ সালে দার্শনিক ইমানুয়েল কান্ট কর্তৃক প্রস্তাবিত নীহারিকা প্রকল্প অনুসারে সৌর জগতের সৃষ্টি হয়েছে। এই প্রকল্পটি প্রথম স্বাধীনভাবে সংগঠিত করেন বিজ্ঞানী পিয়ের-সিমন লাপ্লাস। এই প্রকল্পের তত্ত্ব অনুসারে বলা হয় আজ থেকে প্রায় ৪.৬ বিলিয়ন বছর পূর্বে একটি দানবীয় আণবিক মেঘের মহাকর্ষীয় ধ্বসের মাধ্যমে সৌর জগতের সৃষ্টি হয়েছে। এই প্রাথমিক আণবিক মেঘটি সম্ভবত কয়েক আলোক বর্ষ দীর্ঘ ছিল এবং এ থেকে বেশ কয়েকটি তারার সৃষ্টি হয়েছিল বলে প্রস্তাব করা হয়েছে। উল্কাপিণ্ড নিয়ে আধুনিক গবেষণায় এমন কিছু বিরল উপাদান পাওয়া গেছে যারা কেবল একটি বিস্ফোরণশীল তারার অভ্যন্তরেই সৃষ্টি হতে পারে। এ থেকে বোঝা যায় সূর্য একটি তারা স্তবকের মধ্যে জন্ম নিয়েছিলো এবং আশেপাশের কয়েকটি অতিনবতারা বিস্ফোরণের মত এতেও ব্যাপকতর বিস্ফোরণ ঘটেছিল। এসব অতিনবতারা থেকে নির্গত অভিঘাত তরঙ্গ সূর্যের জন্মে একটি সূচনাকারী প্রভাবকের ভূমিকা পালন করতে পারে। কারণ এই তরঙ্গ পার্শ্ববর্তী নীহারিকাগুলোর মধ্যে অতিরিক্ত ঘনত্বসম্পন্ন অঞ্চল সৃষ্টি করেছিল। এর ফলে মহাকর্ষীয় বল অভ্যন্তরীন গ্যাসের চাপের চেয়ে বেশী হয়ে যায় এবং ধ্বসের কারণ হিসেবে দেখা দেয়।


title: সৌরজগৎ

text: মহাবিশ্বের যে অঞ্চলটি সৌরজগতে রুপান্তরিত হয়েছে তা প্রাক-সৌর নীহারিকা নামে পরিচিত যার ব্যাস ৭,০০০ থেকে ২০,০০০ জ্যোতির্বিজ্ঞান এককের মধ্যে। আর এর ভর ছিল সূর্যের ভরের চেয়ে সামান্য বেশী (সূর্যের ভরের ০.১ থেকে ০.০০১ অংশের মত বেশী)। যখন নীহারিকাটি ধ্বসে পড়ে তখন কৌণিক ভরবেগের সংরক্ষণ নীতির কারণে এর ঘূর্ণন বেগ বৃদ্ধি পায়। যেহেতু নীহারিকার মধ্যবর্তী পদার্থগুলো ঘনতর হতে থাকে সেহেতু এর মধ্যবর্তী পরমাণুসমূহের পরষ্পরের মধ্যে আরও বৃহৎ কম্পাঙ্কের সাথে সংঘর্ষ হতে থাকে। সবচেয়ে বেশী সংঘর্ষ হয় কেন্দ্রে। এর ফলে কেন্দ্রের তাপের পরিমাণ আশেপাশে চাকতির অন্যান্য অঞ্চল থেকে অনেক বেড়ে যায়। সংকোচনশীল নীহারিকাটির উপর অভিকর্ষ, গ্যাসীয় চাপ, চৌম্বক ক্ষেত্র এবং ঘূর্ণন একসাথে প্রভাব ফেলতে থাকে। ফলে এটি অনেকটা সমতল হয়ে যেতে থাকে এবং এক সময় একটি ভ্রূণ গ্রহীয় চাকতিতে পরিণত হয় যার ব্যাস ছিল আনুমানিক ২০০ এইউ। কেন্দ্রে সৃষ্টি হয় একটি উত্তপ্ত ও ঘন ভ্রূণ তারা।


title: চোখ

text: চোখ প্রাণীর আলোক-সংবেদনশীল অঙ্গ ও দর্শনেন্দ্রীয়। প্রাণিজগতের সবচেয়ে সরল চোখ কেবল আলোর উপস্থিতি বা অনুপস্থিতির পার্থক্য করতে পারে। উন্নত প্রাণীদের অপেক্ষাকৃত জটিল গঠনের চোখগুলো দিয়ে আকৃতি ও বর্ণ পৃথক করা যায়। অনেক প্রাণীর (এদের মধ্যে মানুষ অন্যতম) দুই চোখ একই তলে অবস্থিত এবং একটি মাত্র ত্রিমাত্রিক "দৃশ্য" গঠন করে। আবার অনেক প্রাণীর দুই চোখ দুইটি ভিন্ন তলে অবস্থিত ও দুইটি পৃথক দৃশ্য তৈরি করে (যেমন - খরগোশের চোখ)।


title: চোখ

text: জটিল চোখ আকার এবং রং আলাদা করতে পারে। অনেক প্রাণীর চাক্ষুষ ক্ষেত্র, বিশেষ করে শিকারীর, গভীরতার উপলব্ধিকে উন্নত করার জন্য দুই চক্ষুর উপযোগী দৃষ্টিভঙ্গির বড় অংশগুলি অন্তর্ভুক্ত করে। অন্যান্য প্রাণীর মধ্যে, চোখগুলি এমনভাবে অবস্থিত থাকে যাতে ক্ষেত্রের সর্বাধিক পরিমাণ দেখা যায়, যাদের একক দৃষ্টিভঙ্গি রয়েছে, যেমন খরগোশ এবং ঘোড়া।


title: চোখ

text: ক্যামব্রিয়ান বিস্ফোরণের সময় প্রায় ৬০০ মিলিয়ন বছর আগে প্রাণীদের মধ্যে প্রথম আদি-চোখ অভিব্যক্ত হয়। পশুর শেষ সাধারণ পূর্বপুরুষদের দৃষ্টির জন্য প্রয়োজনীয় জৈবরাসায়নিক সরঞ্জামাদি ছিল এবং আরো উন্নত চোখ প্রধান পর্বের ~ 35 ছয়টির মধ্যে পশু প্রজাতির ৯৬% প্রবর্তিত হয়েছে। বেশিরভাগ মেরুদন্ডী এবং কিছু শামুক জাতীয় প্রাণীর মধ্যে, চোখ আলো প্রবেশ করতে দিয়ে, চোখের পিছনে একটি হালকা সংবেদনশীল প্যানেল যেটি রেটিনা হিসাবে পরিচিত তাতে, আলো নিক্ষেপ করে কাজ করে। কোন কোষগুলি (রঙের জন্য) এবং রড কোষ (অল্প আলোর কন্ট্রাস্টের জন্য) রেটিনাতে সনাক্ত করে এবং দর্শনের জন্য স্নায়ু সংকেতগুলিতে রূপান্তর করে। চাক্ষুষ সংকেত তারপর অপটিক স্নায়ু মাধ্যমে মস্তিষ্কে প্রেরিত হয়। বিশেষত এই ধরনের চোখ প্রায়শই গোলাকার হয়, একটি স্বচ্ছ জেল মত পদার্থ vitreous humor দ্বারা ভরাট হয়, একটি ফোকাসিং লেন্স এবং প্রায়ই একটি কনীনিকার সঙ্গে;কনীনিকা বা আইরিশের চারপাশের মাংসপেশীর শিথিল বা দৃঢ়তা চোখের পুতলি অথবা পিউপিলের আকার পরিবর্তন করে, যার ফলে চোখটিতে ঢুকে যাওয়া আলোর পরিমাণ নিয়ন্ত্রণ করা হয়, এবং পর্যাপ্ত পরিমাণে আলো ছড়িয়ে পড়ে এবং অত্যধিক আলো কমিয়ে বিচ্যুতি নিয়ন্ত্রণ করে। সর্বাধিক জীবজন্তুর জাতিবিশেষ, মাছ, উভচর প্রাণী এবং সাপের চোখগুলি লেন্সের আকৃতিগুলি অপরিবর্তনীয়, এবং লেন্স দূরবীন তৈরি করে দৃষ্টি নিবদ্ধ করে দৃষ্টিগোচর হয় - একটি ক্যামেরা যেভাবে ফোকাস করে।


title: চোখ

text: যৌগিক চোখগুলি সন্ধিপদীদের মধ্যে পাওয়া যায় এবং অনেক সহজ উপায়ে গঠিত হয়, যা শারীরিক বিশ্লেষণের উপর ভিত্তি করে, একটি পিক্সেল্যাট ইমেজ বা একাধিক ইমেজ, প্রতি চোখ প্রতিস্থাপন করতে পারে। প্রতিটি সেন্সরের নিজস্ব লেন্স এবং আলোকসংবেদী কোষ রয়েছে। কিছু চোখ ২৮০০০ এর মতো সেন্সর আছে, যা ষড়্ভুজাকারভাবে সাজানো হয় এবং যা একটি পূর্ণ ৩৬০ ° দর্শনের ক্ষেত্র দিতে পারে। যৌগিক চোখ গতিতে অত্যন্ত সংবেদনশীল। বেশিরভাগ স্ট্রেপসিপেরার সহ কিছু আর্থপোড, মাত্র কয়েকটি দিকের যৌগিক চোখ, প্রতিটিতে একটি রেটিনা রয়েছে যা ছবি, দৃষ্টি তৈরি করতে সক্ষম। প্রতিটি চোখের একটি ভিন্ন জিনিস দেখার সঙ্গে, সমস্ত চোখ থেকে একটি জড়িত ইমেজ মস্তিষ্কের মধ্যে উত্পাদিত হয়, খুব ভিন্ন, উচ্চ-রেজল্যুশন ছবি তৈরি করে।


title: চোখ

text: অতিবর্নালীযুক্ত বর্ণের বিস্তারিত বিশ্লেষণে, মান্টিস চিংড়ি বিশ্বের সবচেয়ে জটিল রং দৃষ্টি ব্যবস্থার জন্য নথিভুক্ত করা হয়েছে। ট্রাইলোবাইট, যা এখন বিলুপ্ত, অনন্য যৌগিক চোখের অধিকারী। তারা তাদের চোখের লেন্স গঠন স্পষ্ট ক্যালসাইট স্ফটিক ব্যবহৃত। এগুলি, তারা অন্যান্য আর্থপোড, যা নরম চোখ আছে তাদের থেকে পৃথক। সেরকম একটি চক্ষুর লেন্সের সংখ্যা বিভিন্ন হয়, তবুও কিছু ট্রাইলোবাইটের একটিমাত্র ছিল, এবং কিছুদের এক চোখের মধ্যে হাজার হাজার লেন্স থাকত।


title: চোখ

text: এটা চোখের আচ্ছাদনকারী সাদা অংশ। এটা চোখে বহীরাবরকের পেছনের দিকের ৫/৬ অংশ স্থান জুড়ে অবস্থিত। এটা এবং ভিতরের তরল পদার্থগুলো (অ্যাকুয়াস হিউমার ও ভিট্রিয়াস হিউমার) মিলে চোখের সূক্ষ্ম অংশগুলোকে রক্ষা করে। এটি সাদা ও অস্বচ্ছ।


title: চোখ

text: এটা গম্ভুজ আকারের স্বচ্ছ পর্দা যা চোখের সামনের অংশ ঢেকে রাখে। এটি চোখে বহীরাবরকের সামনের দিকের ১/৬ অংশ স্থান জুড়ে অবস্থিত। এটা স্বচ্ছ, কারণ এতে কোন রক্তজালিকা নেই। চোখ প্রতিস্থাপন (eye transplant) বলতে আসলে কর্নিয়ার প্রতিস্থাপন বুঝায়।


title: চোখ

text: এটা পানির মত তরল পদার্থ যা সিলিয়ারি বডি থেকে উৎপন্ন হয়। চোখের সামনের অংশ (লেন্স এবং কর্নিয়ার মধ্যবর্তী অংশ) এই তরলে পূর্ণ থাকে।


title: চোখ

text: এটা চেখের রঙিন অংশ যা অনেকটা আংটির মত। এটা বিভিন্ন রঙের হয়। যেমন- বাদামি, সবুজ, নীল ইত্যাদি। আলোর তীব্রতার উপর নির্ভর করে আইরিশ সংকোচিত বা প্রসারিত হয়। এতে পিউপিলের আকার পরিবর্তিত হয় এবং লেন্স ও রেটিনায় আপতিত আলোর পরিমাণ নিয়ন্ত্রিত হয়।


title: চোখ

text: এটা হল আইরিশের মাঝের খোলা অংশ যেখান দিয়ে আলো লেন্সে প্রবেশ করে। এটার আকার আইরিশ দ্বারা নিয়ন্ত্রিত হয়।তারারন্ধ্রের মধ্য দিয়ে আলো চোখের ভিতরে প্রবেশ করে।


title: চোখ

text: রেটিনার উপর আলোক রশ্মি কেন্দ্রীভূত করে। এতে রক্ত সরবরাহ নেই। এর আকার সিলীয় পেশী দ্বারা নিয়ন্ত্রিত হয়।এটি ক্রিস্টালাইন প্রোটিন দিয়ে তৈরি।


title: চোখ

text: এটা জেলির মত পদার্থ যা চোখের বেশিরভাগ অংশ পূর্ণ করে রাখে (লেন্সের পিছন থেকে রেটিনা পর্যন্ত)।


title: চোখ

text: এই স্ক্লেরা ও রেটিনার মধ্যবর্তী রক্তবাহিকাসমৃদ্ধ ও মেলানিন রঞ্জকে রঞ্জিত স্তর। মেলানিন রঞ্জক থাকায় এটি কালো দেখায়।এটা রেটিনাতে রক্ত সরবরাহ করে এবং রেটিনা হতে আগত অতিরিক্ত আলো শোষণ করে নেয়।


title: চোখ

text: এটা হল চোখের আলোক সংবেদী অংশ। এটা আলোকরশ্মিকে তড়িৎ সংকেতে (electrical signal) রূপান্তর করে দর্শন স্নায়ুর মাধ্যমে মস্তিষ্কে পাঠায়। রেটিনায় দুই ধরনের আলোকসংবেদী কোষ (photoreceptor) থাকে। এরা হল – রডকোষ (rod) এবং কোন্‌কোষ (cone)। রডকোষ আবছা/মৃদু আলোতে দেখতে সাহায্য করে, আর কোন্‌কোষ স্বভাবিক/উজ্জ্বল আলোতে দেখতে সাহায্য করে। কোন্‌কোষ থাকার জন্য আমরা বিভিন্ন রং চিনতে পারি এবং তাদের মধ্যে পার্থক্য করতে পারি। অর্থাৎ আমাদের রঙিন বস্তু দর্শনে কোন্‌কোষগুলো দায়ী।


title: চোখ

text: রেটিনার মাঝামাঝি এবং অন্ধবিন্দুর কাছাকাছি একটি খাঁজ দেখা যায়। এটাই ফোবিয়া। এখানে প্রচুর কোন্‌কোষ থাকে কিন্তু কোন রডকোষ থাকে না। আমাদের দর্শনানুভূতির বেশিরভগই এর উপর নির্ভর করে।


title: চোখ

text: এটি দর্শন স্নায়ুর প্রান্তবিন্দু। এখানে কোন আলোকসংবেদী কোষ (রড ও কোন্) থাকে না।


title: চোখ

text: এটা মানুষের দ্বিতীয় করোটিক স্নায়ু (cranial nerve)। এর মাধ্যমে চোখ থেকে আলোকসংবেদ মস্তিষ্কে পৌছায়।


title: কনজাংটিভা

text: কনজাংটিভা এক ধরনের ঝিল্লী যা স্‌ক্লেরার (চোখের সাদা অংশ) আবরক হিসেবে কাজ করে।


title: কনজাংটিভা

text: কনজাংটিভা মিউকাস ও চোখের জল তৈরির মাধ্যমে চোখের আর্দ্রতা ও পিচ্ছিলতা ধরে রাখে, চোখে জীবাণু প্রবেশে বাধা দেয়।


title: কর্নিয়া

text: "ইটালিক লেখা"


title: কর্নিয়া

text:
কর্নিয়া()) চোখের সম্মুখ প্রান্তের স্বচ্ছ অংশ। এটি ঢেকে রাখে আইরিশ এবং পিউপিলকে । পিউপিল হলো আইরিশের মাঝের ছিদ্রটি যা ছানি মুক্ত চোখে কালচে দেখায় এবং ছানিযুক্ত চোখে ছানির পরিপক্কতার মাত্রা অনুসারে ধূসর বা সাদা দেখায়। স্বাভাবিক দৃষ্টির জন্য কর্নিয়া স্বচ্ছ থাকা আবশ্যক। কর্নিয়াতে কোন রক্তনালী না থাকাটা এর স্বচ্ছ হওয়ার অন্যতম একটি কারণ। স্বচ্ছতার কারণে এর ভেতর দিয়ে আলো চোখের ভেতরে প্রবেশ করে এবং পেছনের রেটিনার ওপর পড়তে পারে। তখন আমরা কোন বস্তুকে দেখতে পাই। কর্ণিয়া আলোক রশ্মি প্রবেশে সাহায্য করে। মানব চোখে কর্নিয়ার প্রতিসরণ ক্ষমতা প্রায় ৪৩ ডায়াপ্টার।
কর্ণিয়ায় প্রধানত ৫ টি স্তর থাকে। এগুলো হলো (বাহির থেকে ভেতরের দিকে)


title: কর্নিয়া

text: ২০১৩ সালে University of Nottingham এর জনৈক Harminder Singh Dua একটি চমকপ্রদ তথ্য উপস্থাপন করেন। বিভিন্ন তথ্য ও উপাত্তের মাধ্যমে উনি বোঝাতে চান যে, কর্নিয়ার ৩য় এবং ৪র্থ স্তরের মাঝে আরও একটি স্তর উপস্থিত। এটাকে উনি নাম দিয়েছেন Pre-Descemet's Layer or Dua's Layer. অবশ্য এ সংক্রান্ত তথ্য এনাটমি বা চক্ষুবিজ্ঞানের কোন বইতে এখনও সংযোজন করা হয়নি।


title: কর্নিয়া

text: আঘাত লেগে বা জীবানুর সংক্রমনে কর্নিয়াতে আলসার হতে পারে। দ্রুত প্রয়োজনীয় চিকিৎসা করা না হলে স্থায়ীভাবে কর্নিয়া ঘোলা (Corneal Opacity) হয়ে যেতে পারে। তখন দৃষ্টিতে প্রতিবন্ধকতার সৃষ্টি হয়। ওষুধের দ্বারা এর চিকিৎসা করা সম্ভব নয়। তখন একমাত্র চিকিৎসা হলো কর্ণিয়া প্রতিস্থাপন ( Keratoplasty)। মরনোত্তর চক্ষুদান বলতে পুরো চোখ নয়, শুধুমাত্র কর্নিয়া দান করাকে বোঝায়।


title: ট্রাবেকিউলার মেশওয়ার্ক

text: ট্রাবেকিউলার মেশওয়ার্ক কর্নিয়ার ভিত্তিমূল ঘিরে, সিলিয়ারি বডি-র কাছে অবস্থিত এক ধরনের কলা (tissue)। এটি সম্মুখ প্রকোষ্ঠ (anterior chamber) থেকে অ্যাকুয়াস হিউমার (aqueous humor) বের করে দিতে সাহায্য করে। এই কলা স্পঞ্জসদৃশ ও ট্রাবেকুলোসাইটসমৃদ্ধ। শ্লেমের নালিকা-র (Schlemm's canal) মাধমে এটি তরল পদার্থ রক্তে ফিরিয়ে দেয়।


title: কণীনিকা(শারীরবিদ্যা)

text: শারীরবিদ্যায় আইরিস মানুষ সহ অন্যান্য সকল মেরুদণ্ডী প্রাণীর চোখের সবচেয়ে দৃশ্যমান অংশ। স্ট্রোমা নামক এক ধরনের রঞ্জকজাতীয় ফাইব্রোভাস্কুলার টিস্যু দ্বারা আইরিস গঠিত।


title: পিউপিল

text:
পিউপিল পরিবর্তনশীল আকারের গোলাকৃতি অংশ যা চোখের মাঝে অবস্থান করে। পিউপিল চোখের ভিতরে আলো যাওয়ার পরিমাণ নিয়ন্ত্রন করে। চোখে আপতিত আলো ভিতরে টিস্যু দ্বারা শোষিত হওয়ায় আইরিসের রঙ দেখতে কালো।
পিউপিল চোখের লেন্সে আলো প্রবেশের মাত্রা নিয়ন্ত্রণ করে। আলো উজ্জ্বল হলে এটি ছোট হয়ে যায় অন্যদিকে আলো মৃদু হলে বড় হয়ে আলো প্রবেশে সহায়তা করে।


title: সিলিয়ারি বডি

text: সিলিয়ারি বডি চোখের ভিতরের পরিধিস্থ টিস্যু যা সিলিয়ারি মাস্‌ল (Ciliary muscle) ও সিলিয়ারি প্রসেসের (Ciliary processes) সমন্বয়ে গঠিত।


title: অক্ষিপট

text:
রেটিনা() হলো মেরুদন্ডী প্রাণীদের চক্ষুগোলকের পিছনের দিকে অবস্থিত স্নায়ুকোষযুক্ত একটি পাতলা স্তর। মেরুদন্ডী প্রাণীদের ভ্রূণের বিকাশের সময় রেটিনা ও দর্শন স্নায়ু (Optic nerve) বর্ধিষ্ণু মস্তিস্কের অংশ হিসাবে বিকাশ লাভ করে। এটি কেন্দ্রীয় স্নায়ুতন্ত্রের অংশ।
মেরুদন্ডী প্রাণীদের রেটিনাতে আলোক সংবেদী কোষ (রড কোষ এবং কোন কোষ) রয়েছে, যাতে আলো পতিত হলে স্নায়ু উত্তেজনার সৃষ্টি হয়। এই স্নায়ুগত তাড়না রেটিনার অন্যান্য নিউরন দ্বারা বিশ্লেষণ করা হয়। রেটিনা হতে প্রাপ্ত সংকেত রেটিনার গ্যাংলিয়া কোষে বৈদ্যুতিক বিভবের সৃষ্টি করে, যা চক্ষু স্নায়ুতে প্রবাহিত হয়।


title: অক্ষিপট

text: মানুষের রেটিনার রক্তনালিকাগুলির বিন্যাস একেক মানুষের ক্ষেত্রে একেক রকম হয়ে থাকে। রেটিনা রক্তনালিকার বিন্যাসের ভিত্তিতে বায়োমেট্রিক ভাবে মানুষের পরিচয় নির্ধারণ করা যায়।


title: ম্যাকুলা

text: ম্যাকুলা ডিম্বাকৃতির হলুদ রঙের বিন্দু যা মানুষের চোখের রেটিনার মাঝে অবস্থিত। এর ব্যাস প্রায় ১০৫ মিমি এবং তন্তুবিদ্যা (Histology) অনুসারে দুই বা ততোধিক গ্যাংগ্লিয়ন কোষের (Ganglion cells) স্তর দ্বারা গঠিত।


title: ফোভিয়া

text: ফোভিয়া, যা ফোভিয়া সেন্ট্রালিস নামেও পরিচিত, চোখের একটি অংশ । ম্যাকুলার মাঝে রেটিনা অংশে এর অবস্থান। বইপড়া, গাড়ি চালনা করা, ইত্যাদি কাজে যে তীক্ষ্ণদৃষ্টির প্রয়োজন। ফোভিয়া মূলত এই ধরনের তীক্ষ্ণ দৃষ্টির জন্য দায়ী।


title: অন্ধবিন্দু

text: অন্ধবিন্দু( হল চোখের দৃষ্টিপটের মাঝামাঝি অবস্থিত একটি ক্ষুদ্র অংশ যা আমরা আসলে দেখতে পাইনা (অন্ধ) কিন্তু চোখের অনবরত সামান্য নড়া চড়ার (মাইক্রো-স্যাক্ক্যাড) জন্য ক্ষণিক আগের সেই অংশটির ও তার আশেপাশের দৃশ্য দিয়ে মনের মধ্যে ভরাট করে নিই তাই এর অস্তিত্ব টের পাই না। অন্য চোখের


title: অন্ধবিন্দু

text:
সমস্ত মেরুদণ্ডী প্রাণীর এই শারীরস্থানীয় অন্ধবিন্দু থাকলেও অক্টোপাস স্কুইড ইত্যাদি সেফালোপোডা জাতীয় প্রাণীদের চোখ যা বাইরে থেকে দেখতে অনেকটা মেরুদণ্ডীদের চোখের মত, তাতে এরকম শারীরস্থানীয় অন্ধবিন্দু থাকে না। বিবর্তনবাদের ঐতিহাসিক বিতর্কে এটি যুক্তি হিসাবে ববহৃত হয়েছিল যে যদি বিশ্ববিধাতা ভগবান (creator god) আমাদের সর্বাঙ্গসুন্দর চোখ দিতে চাইতেন তাহলে তিনি নিশ্চয়ই এরকম অন্ধবিন্দুযুক্ত চোখ দিতেন না, যদি তিনি আমাদের থেকে অপেক্ষাকৃত অণুন্নত জীবদেরও ইতোমধ্যেই অন্ধবিন্দু বিহীন চোখ দিয়েছেন।
১৬৬০ সালে এডমে মেরিয়ট ফ্রান্সে অন্ধবিন্দু প্রথম পর্যবেক্ষণ করেন। তার আগে মনে করা হত যে চক্ষুস্নায়ুর প্রবেশস্থলেই চক্ষুর সংবেদনশীলতা সবচেয়ে বেশী হবে। .
নিজের অন্ধবিন্দু দেখা কিন্তু খুব সহজ। নিচে এটি দেখবার একটি পদ্ধতি দেওয়া হল। এই ছকটি বাম চোখের অন্ধবিন্দু দেখবার জন্য তৈরী। অন্ধবিন্দু ফোভিয়া থেকে নাকের দিকে অর্থাৎ বামচোখের ক্ষেত্রে অন্ধবিন্দু ফোভিয়ার ডান দিকে থাকবে। বাম চোখের ফোভিয়া যখন X কে দেখছে তখন চোখকে একটু সামনে পিছনে করলেই একসময় তার বাম দিকের ক-এর চিত্র বাম চোখের অন্ধবিন্দুর উপরে গঠিত হবে। আপনি জানেন যে ক লেখাটি সেখানে ছিল। কিন্তু ক লেখাটি অন্ধ বিন্দুতে পড়লে মনে হবে সেখা কিছু লেখা নেই -- সেখানকার চিত্র তখন তার চারপাশের মেলামেশানো পশ্চাৎপট।


title: সম্মুখ অংশ (চোখ)

text: চোখের সম্মুখ অংশ বলতে অক্ষিগোলকের সামনের অংশকে বোঝায়, যা ভিট্রেয়াস হিউমার, আইরিস (শারীরবিদ্যা), কর্নিয়া, সিলিয়ারি বডি ও লেন্সের সম্মুখ গঠন


title: সম্মুখ প্রকোষ্ঠ (চোখ)

text: সম্মুখ প্রকোষ্ঠ চোখের আইরিস এবং কর্নিয়ার সবচেয়ে ভিতরের পৃষ্ঠদেশ এন্ডোথেলিয়ামের মধ্যকার জলীয় পদার্থ পূর্ণ স্থানবিশেষ। সম্মুখ প্রকোষ্ঠের জলীয় পদার্থের নাম অ্যাকুয়াস হিউমার।


title: পশ্চাৎ প্রকোষ্ঠ (চোখ)

text: পশ্চাৎ প্রকোষ্ঠ আইরিসের পশ্চাৎ অংশ এবং লেন্সের সম্মুখ অংশ নিয়ে গঠিত। প্রকোষ্ঠটি লেন্সের সাস্‌পেনসরি লিগামেন্ট (Suspensory ligament of the lens) ও সিলিয়ারি প্রসেসের (Ciliary processes) সামনে এবং আইরিসের নিকটস্থ অংশের পিছনে একটি সরু ছিদ্র বিশেষ।


title: ভিট্রেয়াস হিউমার

text: ভিট্রেয়াস হিউমার () বা কাচীয় রস হল মেরুদণ্ডী প্রাণীর চক্ষুগোলকের অক্ষিপট বা রেটিনা (Retina) এবং পরকলা বা লেন্সের (Lens) মধ্যবর্তী স্থান পূরণকারী স্বচ্ছ জলীয় রস। এর ৯৯% পানি, কিন্তু এর জেলিসদৃশ সান্দ্রতা (viscosity) পানির সান্দ্রতার প্রায় চার থেকে পাঁচ গুণ বেশি। পানি ছাড়াও এতে লবন, চিনি, ফ্যাগোসাইট ও কোলাজেন তন্তু বিদ্যমান। ফ্যাগোসাইট কোষগুলো দৃষ্টিক্ষেত্র (visual field) থেকে অবাঞ্ছিত দ্রব্য সরিয়ে নিয়ে যায়। ভিট্রেয়াস হিউমারের মূল কাজ চোখের ছয় ভাগের পাঁচ ভাগ স্থান দখল করে চোখের বাকি অংশগুলোর জন্য একটি কাঠামো তৈরি করা, এবং রেটিনাতে আলো যাতে সহজে বাধাহীনভাবে পৌছতে পারে, তা নিশ্চিত করা।


title: স্নায়ুরসায়ন

text:
স্নায়ুবিজ্ঞানের এই শাখায় স্নায়ুতন্ত্রে ক্ষরিত বা স্নায়ুতন্ত্রের উপর ক্রিয়াকারী রাসায়নিক পদার্থ সমূহের বিষয়ে চর্চা করা হয়।
১৯৫০ সালে, স্নায়ুরসায়ন নিয়ে বৈজ্ঞানিক গবেষনার নীতিমালায় পরিণত হয়। ১৯৫৬ সালে "বায়োকেমিস্ট্রি অব দ্য ডেভেলপিং নার্ভাস সিস্টেম" শিরোনামে স্নায়ুরসায়নের প্রথম খণ্ড প্রকাশিত হয়। এরপরে আন্তর্জাতিক সোসাইটি ফর নিউরোকেমিস্ট্রি এবং মার্কিন সোসাইটি ফর নিউকেমিস্ট্রি গঠিত হয়।


title: স্নায়ুভাষাবিজ্ঞান

text: স্নায়ুভাষাবিজ্ঞান () নামক বিজ্ঞানের শাখায় কথ্য, প্রতীকী বা লিখিত ভাষার উৎপাদন, অনুধাবন ও ভাষা-সম্পর্কিত জ্ঞানের অন্তর্নিহিত মস্তিষ্ক প্রক্রিয়াগুলির (human brain mechanisms) আলোচনা করা হয়। এটি একটি আন্তঃশাস্ত্রীয় বিদ্যা; ভাষাবিজ্ঞান, বোধ বিজ্ঞান, স্নায়ুজীববিজ্ঞান ও কম্পিউটার বিজ্ঞানের মিলনস্থলে এর অবস্থান। স্নায়ুভাষাবিজ্ঞানীরা মনুষ্য ভাষার জন্য মস্তিষ্কের ব্রোকার অঞ্চলকে অপরিহার্য হিসেবে চিহ্নিত করেছেন।


title: স্নায়ুভাষাবিজ্ঞান

text: =ইতিহাস:=


title: স্নায়ুভাষাবিজ্ঞান

text: নিউরোলিঙ্গুইস্টিক ঐতিহাসিকভাবে উনিশ শতকে aphasiology এর উন্নয়নের অংশ হিসাবে আবির্ভূত হয়েছিল । এটি মূলত ভাষাগত ঘাটতির (aphasias) কারণে মস্তিষ্কের যে ক্ষতি সাধিত হয় তার উদঘাটনের কারণ গবেষণা সংক্রান্ত বিদ্যা । Aphasiology ভাষা প্রক্রিয়াকরণের মাধ্যমে মস্তিষ্কের আঘাতগুলির প্রভাব বিশ্লেষণ করে তার জন্য উপযুক্ত ট্রিটমেন্টের প্রচেষ্টা চালায় । ফরাসি সার্জন পল ব্রোকা ছিলেন প্রথম ব্যক্তি যিনি মস্তিষ্কের একটি নির্দিষ্ট এলাকার ভাষা প্রক্রিয়াজাতকরণের মাধ্যমে একটি সংযোগ স্থাপনের চেষ্টা করেছিলেন । তাছাড়া যাদের কথাবার্তা বলার জটিলতা আছে তাদের অটিজমগুলির উপর পরীক্ষা চালিয়েছিলেন । তা পরীক্ষায় দেখা যায় অধিকাংশ রোগীর মস্তিষ্কের সম্মুখের বাম লোবের উপর ক্ষতি হয়েছিল (বা ক্ষত ) ঐ এলাকা এখন ব্রোকা এর এলাকা হিসাবে পরিচিত । উনিশ শতকের প্রথমার্ধে Phrenologists রা বলেন যে মস্তিষ্কের ভিন্ন ভিন্ন অঞ্চলে ভিন্ন ভিন্ন কাজ সম্পাদিত হয় যার ভাষা মূলত মস্তিষ্কের সম্মুখবর্তী অঞ্চলগুলির দ্বারা পরিচালিত হয় । তবে ব্রোকার এর গবেষণা সম্ভবত এইরকম একটি সম্পর্কের জন্য অভিজ্ঞতাগত প্রমাণ প্রথম উপস্থাপন করেছিলেন , যাকে neurolinguistics and cognitive science এর ক্ষেত্রগুলিতে "epoch-making" এবং "pivotal" হিসাবে বর্ণনা করা হয়েছিল। পরবর্তীতে, কার্ল ওয়ের্নিক এর নামে ঐ এলাকার নামকরণ করা হয় ওয়ের্নিক এলাকা । ঐখানে প্রস্তাব দেয়া হয়েছিল যে, মস্তিষ্কের ভিন্ন ভিন্ন এলাকা ভিন্ন ভাষাগত কাজের জন্য বিশেষায়িত ছিল । ব্রোকার এর এলাকা কথা বলার জন্য যে শক্তির প্রয়োজন তা পরিচালনা করে এবং Wernicke এর এলাকা শ্রবণমূলক কথা বোঝার জন্য যা দরকার তা পরিচালনা করে। ব্রোকা ও ওয়ের্নিক মিলে aphasiology র যে ক্ষেত্র প্রতিষ্ঠা করেছিলেন তার মাধ্যমে মস্তিষ্কের শারীরিক বৈশিষ্ট্যগুলো পরীক্ষা করে ভাষাটি অধ্যয়ন করা যেতে পারে। কোরবিনিয়ান ব্রডম্যানের বিংশ শতাব্দীর প্রথম দিকের কাজগুলো থেকে aphasiology অনেক উপকৃত হয়েছিল লাভ । তিনিই প্রথম মস্তিষ্কের উপরের পৃষ্ঠের নকশা করেছিলেন । অধিকন্তু মস্তিষ্কের প্রতিটি এলাকার সাইয়োর্কিটেকচার (সেল গঠন) এবং কাজের উপর ভিত্তি করে কতগুলো অঞ্চলে বিভক্ত করেছিলেন । এই এলাকাসমূহ Brodmann এর অঞ্চল বা এলাকা হিসাবে পরিচিত যা আজও স্নায়ুবিজ্ঞানে ব্যাপকভাবে ব্যবহৃত হচ্ছে।


title: স্নায়ুভাষাবিজ্ঞান

text: যদিও aphasiology কে neurolinguistics এর ঐতিহাসিক কোর হিসাবে বিবেচনা করা হয় । সাম্প্রতিক বছরগুলিতে neurolinguistics এর ক্ষেত্রটি ব্যাপকভাবে বিস্তৃত হয়েছে । মস্তিষ্কের ইমেজিং এর নতুন প্রযুক্তির উদ্ভাবন (যেমন PET এবং fMRI) এবং সময় সংবেদনশীল ইলেক্ট্রফিজিয়েলজিকাল কৌশল (EEG এবং MEG) এর কথা উল্যেখ করা যায় । মস্তিষ্ককে সক্রিয়করণের জন্য মানুষ যে বিভিন্ন ভাষার কাজে নিজেদের জড়িত করে থাকে তাদের প্যাটারন হাইলাইট করার কাজে ঐ প্রযুক্তিগুলি ব্যবহৃত হয়। ১৯৮০ সালে N400 আবিষ্কারের ফলে বিশেষ করে মস্তিষ্ককের ভাষা গবেষণা করার জন্য ইলেক্ট্রোফিজিওলজিক্যাল কৌশলগুলি কার্যকর পদ্ধতি হিসেবে আবির্ভূত হয়েছিল যা মস্তিষ্কের ভাষা বোঝার জন্য প্রতিক্রিয়া সংবেদনশীল বিষয় হিসাবে কাজ করতে দেখা যায়। N400 ছিল প্রথম ভাষা-প্রাসঙ্গিক প্রযুক্তি যার মাধ্যমে মস্তিষ্কের প্রতিক্রিয়া সহজেই সনাক্ত করা যায়। EEG এবং MEG মস্তিষ্ককের ভাষা গবেষণা পরিচালনা করার কাজে ক্রমবর্ধমানভাবে ব্যবহৃত হয়ে আসছে।


title: স্নায়ুভাষাবিজ্ঞান

text: ফোনেটিকস: এটি হল শব্দ কী করে কথায় রূপান্তরিত হয় তা অধ্যয়ন সংক্রান্ত বিদ্যা । অন্যদিকে কীভাবে মস্তিষ্ক একটি শব্দকে সংকেত থেকে আলাদা করে এবং কিভাবে মস্তিষ্ক শব্দকে পিছনের গোলমাল থেকে কথাকে আলাদা করে তাই হল স্নায়ুভাষাবিজ্ঞান এর আওতাভূক্ত ।


title: স্নায়ুভাষাবিজ্ঞান

text: ফোনোলজি: এটি হল শব্দ কিভাবে ভাষায় রূপান্তরিত হয় তা অধ্যয়ন সংক্রান্ত বিদ্যা । অন্যদিকে শব্দবিদ্যা কীভাবে একটি নির্দিষ্ট ভাষাকে মস্তিষ্কে উপস্থাপন করে স্নায়ুভাষাবিজ্ঞান এর আওতাভূক্ত ।


title: স্নায়ুভাষাবিজ্ঞান

text:
মরফুলজি এবং
লেক্সিকোলজি: শব্দগুলোকে কীভাবে মানসিক ল্যাঙ্কিকনের মধ্যে গঠন এবং সংরক্ষণ করা হয় তা অধ্যয়ন সংক্রান্ত বিদ্যা । অন্যদিকে মানুষ যা জানে সেগুলি কীভাবে মস্তিষ্কে সংরক্ষণ এবং ব্যবহার উপযোগী করা যায় ঐগুলো স্নায়ুভাষাবিজ্ঞান এর আওতাভূক্ত।


title: স্নায়ুভাষাবিজ্ঞান

text: সিনট্যাক্স: এটি হল কিভাবে একাধিক উচ্চারিত শব্দকে সংগঠিত করা যায় তা অধ্যয়ন সংক্রান্ত বিদ্যা । অন্যদিকে কীভাবে মস্তিষ্ক শব্দগুলিকে সংমিশ্রিত করে বাক্যে রূপান্তর করে এবং কিভাবে বাক্য বোঝার জন্য কাঠামোগত এবং শব্দার্থগত তথ্য ব্যবহার করা হয় তা স্নায়ুভাষাবিজ্ঞান এর আওতাভূক্ত ।


title: স্নায়ুভাষাবিজ্ঞান

text: সিম্যানন্টিক্স: অর্থকে কীভাবে ভাষায় উন্মুক্ত করা হয় তা অধ্যয়ন সংক্রান্ত বিদ্যা ।


title: স্নায়ুভাষাবিজ্ঞান

text: Linguistic and Psycholinguistic models এর ব্যবহার সংক্রান্ত প্রযুক্তিটি নিউরোলিঙ্গুইস্টিকস গবেষণার জন্য অত্যন্ত প্রাসঙ্গিক । আধুনিক মস্তিষ্কের ইমেজিং কৌশলগুলি ভাষাগত ক্রিয়াকলাপের সাংগঠনিক পরযায় গুলো বোঝার জন্য ব্যাপক অবদান রাখে। নিউরোলিঙ্গুইস্টিকস এ ব্যবহৃত মস্তিষ্কের ইমেজিং পদ্ধতিগুলিকে দুভাগে ভাগ করা যায় । যেমন, হেমোডাইনামিক পদ্ধতি এবং ইলেক্ট্রফিজিওলজিকাল পদ্ধতি । এই পদ্ধতি দুটি মূলত সরাসরি কর্টেক্সকে উদ্দীপিত করার মাধ্যমে কাজ সমাধা করে থাকে ।


title: স্নায়ুভাষাবিজ্ঞান

text:
হেমোডাইনামিক পদ্ধতিটি ঐ ধরনের সুবিধা গ্রহণ যখন মস্তিষ্কের একটি এলাকা কাজ করে, তখন সেই এলাকাতে অক্সিজেন সরবরাহ করা হয় (যা Blood Oxygen Level-Dependent বা BOLD হিসাবে পরিচিত)। এই কৌশলগুলি PET এবং fMRI এর অন্তর্ভুক্ত । এই কৌশলগুলি উচ্চ স্থানিক রেজোলিউশন প্রদান করে, যা মস্তিষ্কে এর প্রতিক্রিয়ার অবস্থানকে চিহ্নিত করার জন্য গবেষকদের অনুমতি দেয় । সাময়িক রেজোল্যুশন বা মস্তিষ্কের কার্যকলাপের সময় সম্পর্কে যে তথ্য তা একটু কার্যকর । অন্যদিকে, BOLD এর প্রতিক্রিয়া ভাষা প্রক্রিয়াকরণ থেকে অনেক ধীরে ধীরে ঘটে । অধিকন্তু, মস্তিষ্কের কোন অংশগুলি নির্দিষ্ট ভাষাগত বা গণনার করতে পারে তা তুলে ধরার পাশাপাশি হেমোডাইনামিক পদ্ধতিগুলি মস্তিষ্কের ভাষা স্থাপত্যের কাঠামোর গঠন এবং ভাষা-সম্পর্কিত সক্রিয়তা সময়ের সাথে সাথে কীভাবে পরিবর্তন হতে পারে তাও প্রদর্শন করা হয়।
PET এবং fMRI ছাড়াও, যা মস্তিষ্কের নির্দিষ্ট কিছু এলাকা সক্রিয় হয়ে ওঠে, ঐ কাজ পর্যবেক্ষণ এর জন্য গবেষকরা diffusion tensor imaging (ডিটিআই) ব্যবহার করে থাকে, যা মস্তিষ্কের বিভিন্ন অংশগুলিকে সংযুক্ত করে নিউরাল পথ দেখায় । এভাবে Functional near-infrared spectroscopy (fNIRS) হল ভাষার কাজের জন্য ব্যবহৃত অন্য আরেকটি হেমোডাইনামিক পদ্ধতি ।


title: স্নায়ুভাষাবিজ্ঞান

text: ইলেক্ট্রোফিজিওলজিক্যাল পদ্ধতিটি ঐ সুবিধা গ্রহণ করে যখন মস্তিষ্কের একগুচ্ছ নিউরন একত্রিত হয়ে তারা একটি বৈদ্যুতিক ডাইপোল বা কারেন্ট তৈরি করে। EEG পদ্ধতিটি বৈদ্যুতিক কারেন্ট মাপে স্ক্যাল্পের উপর সেন্সর ব্যবহার করে, যখন MEG পদ্ধতিটি কারেন্ট দ্বারা উৎপন্ন চৌম্বক ক্ষেত্রগুলিকে মাপে । তাছাড়া এই non-invasive পদ্ধতিগুলি ছাড়াও ভাষা প্রসেসিং অধ্যয়ন করার জন্য ইলেক্ট্রোকার্টোগ্রাফি ব্যবহার করা হয়েছে। এই কৌশলগুলি চমৎকার দীর্ঘস্থায়ী রেজোলিউশনের ব্যবহার করে এক মিলিসেকেন্ড এর মধ্যে মস্তিষ্কের কার্যকারিতা পরিমাপ করতে সক্ষম, যার মাধ্যমে দ্রুত ভাষা বোঝার এবং উৎপাদনের প্রক্রিয়াগুলি সম্পন্ন হয় । অন্যদিকে, মস্তিষ্কের কার্যকর অবস্থান চিহ্নিত করা কঠিন হতে পারে;ফলস্বরূপ, এই পদ্ধতিটি প্রাথমিকভাবে কীভাবে ভাষা প্রক্রিয়ার পদ্ধতিগুলি ব্যবহার করা হয়, EEG এবং MEG ব্যবহার করে ঘটনা সংক্রান্ত সম্ভাব্যতা যাচাই করা হয় যা ERP হিসাবে পরিচিত ।


title: স্নায়ুভাষাবিজ্ঞান

text:
Phillips, Colin; Kuniyoshi L. Sakai (2005). "Language and the brain" (PDF). Yearbook of Science and Technology. McGraw-Hill Publishers. pp. 166–169.
^ Jump up to: a b Wiśniewski, Kamil (12 August 2007). "Neurolinguistics". Język angielski online. Retrieved 31 January 2009.
^ Jump up to: a b Dronkers, N.F.; O. Plaisant; M.T. Iba-Zizen; E.A. Cabanis (2007). "Paul Broca's historic cases: high resolution MR imaging of the brains of Leborgne and Lelong". Brain. 130 (Pt 5): 1432–3, 1441. doi:10.1093/brain/awm042. PMID 17405763. Retrieved 25 January 2009.
^ Jump up to: a b Teter, Theresa (May 2000). "Pierre-Paul Broca". Muskingum College. Retrieved 25 January 2009.
Jump up ^ "Pierre Paul Broca". Who Named It?. Retrieved 25 January 2009.
Jump up ^ McCaffrey, Patrick (2008). "CMSD 620 Neuroanatomy of Speech, Swallowing and Language". Neuroscience on the Web. California State University, Chico. Retrieved 22 February 2009.
Jump up ^ Garey, Laurence. "Brodmann's". Retrieved 22 February 2009.
Jump up ^ Peng, F.C.C. (1985). "What is neurolinguistics?". Journal of Neurolinguistics. 1 (1): 7. doi:10.1016/S0911-6044(85)80003-8.
Jump up ^ Brown, Colin M.; and Peter Hagoort (1999). "The cognitive neuroscience of language." in Brown & Hagoort, The Neurocognition of Language. p. 6.
^ Jump up to: a b Weisler (1999), p. 293.
Jump up ^ Hagoort, Peter (2003). "How the brain solves the binding problem for language: a neurocomputational model of syntactic processing". NeuroImage. 20: S18–29. doi:10.1016/j.neuroimage.2003.09.013. PMID 14597293.
^ Jump up to: a b Hall, Christopher J (2005). An Introduction to Language and Linguistics. Continuum International Publishing Group. p. 274. .
^ Jump up to: a b Hagoort, Peter; Colin M. Brown; Lee Osterhout (1999). "The neurocognition of syntactic processing." in Brown & Hagoort. The Neurocognition of Language. p. 280.
^ Jump up to: a b Hagoort, Peter (2003). "How the brain solves the binding problem for language: a neurocomputational model of syntactic processing". NeuroImage. 20: S19–S20. doi:10.1016/j.neuroimage.2003.09.013. PMID 14597293.
Jump up ^ Pylkkänen, Liina. "What is neurolinguistics?" (PDF). p. 2. Retrieved 31 January 2009.
Jump up ^ See, for example, Friederici, Angela D. (2002). "Towards a neural basis of auditory sentence processing". TRENDS in Cognitive Sciences. 6 (2): 78. doi:10.1016/S1364-6613(00)01839-8., which discusses how three brain responses reflect three stages of Fodor and Frazier's model.
Jump up ^ Weisler (1999), p. 280.
Jump up ^ Hickock, Gregory; David Poeppel (2007). "Opinion: The cortical organization of speech processing". Nature Reviews Neuroscience. 8 (5): 393–402. doi:10.1038/nrn2113. PMID 17431404.
^ Jump up to: a b c Embick, David; Alec Marantz; Yasushi Miyashita; Wayne O'Neil; Kuniyoshi L. Sakai (2000). "A syntactic specialization for Broca's area". Proceedings of the National Academy of Sciences. 97 (11): 6150–6154. doi:10.1073/pnas.100098897. PMC 18573 Freely accessible. PMID 10811887.
Jump up ^ Brown, Colin M.; and Peter Hagoort (1999). "The cognitive neuroscience of language." in Brown & Hagoort. The Neurocognition of Language. p. 7.
^ Jump up to: a b Wang Yue; Joan A. Sereno; Allard Jongman; and Joy Hirsch (2003). "fMRI evidence for cortical modification during learning of Mandarin lexical tone". Journal of Cognitive Neuroscience. 15 (7): 1019–1027. doi:10.1162/089892903770007407. PMID 14614812.
^ Jump up to: a b c Menn, Lise. "Neurolinguistics". Linguistic Society of America. Retrieved 18 December 2008.
Jump up ^ "The Bilingual Brain". Brain Briefings. Society for Neuroscience. February 2008. Retrieved 1 February 2009.
^ Jump up to: a b Friederici, Angela D. (2002). "Towards a neural basis of auditory sentence processing". TRENDS in Cognitive Sciences. 6 (2): 78–84. doi:10.1016/S1364-6613(00)01839-8.
Jump up ^ Caplan (1987), p. 11.
^ Jump up to: a b Caplan (1987), p. 12.
^ Jump up to: a b Sereno, Joan A; Yue Wang (2007). "Behavioral and cortical effects of learning a second language: The acquisition of tone". In Ocke-Schwen Bohn; Murray J. Munro. Language Experience in Second Language Speech Learning. Philadelphia: John Benjamins Publishing Company.
Jump up ^ Ward, Jamie (2006). "The imaged brain". The Student's Guide to Cognitive Neuroscience. Psychology Press. .
^ Jump up to: a b c d Kutas, Marta; Kara D. Federmeier (2002). "Electrophysiology reveals memory use in language comprehension". TRENDS in Cognitive Sciences. 4 (12).
Jump up ^ Filler AG, Tsuruda JS, Richards TL, Howe FA: Images, apparatus, algorithms and methods. GB 9216383, UK Patent Office, 1992.
Jump up ^ Ansaldo, Ana Inés; Kahlaoui, Karima; Joanette, Yves (2011). "Functional near-infrared spectroscopy: Looking at the brain and language mystery from a different angle". Brain and Language. 121 (2, number 2): 77–8. doi:10.1016/j.bandl.2012.03.001. PMID 22445199.
^ Jump up to: a b Pylkkänen, Liina; Alec Marantz (2003). "Tracking the time course of word recognition with MEG". TRENDS in Cognitive Sciences. 7 (5): 187–189. doi:10.1016/S1364-6613(03)00092-5.
Jump up ^ Van Petten, Cyma; Luka, Barbara (2006). "Neural localization of semantic context effects in electromagnetic and hemodynamic studies". Brain and Language. 97: 281. doi:10.1016/j.bandl.2005.11.003.
Jump up ^ Coles, Michael G.H.; Michael D. Rugg (1996). "Event-related brain potentials: an introduction". Electrophysiology of Mind (PDF). Oxford Scholarship Online Monographs. pp. 1–27. .
^ Jump up to: a b c d Pulvermüller, Friedemann; Yury Shtyrov; Anna S. Hasting; Robert P. Carlyon (2008). "Syntax as a reflex: neurophysiological evidence for the early automaticity of syntactic processing". Brain and Language. 104 (3): 244–253. doi:10.1016/j.bandl.2007.05.002. PMID 17624417.
^ Jump up to: a b c Frisch, Stefan; Anja Hahne; Angela D. Friederici (2004). "Word category and verb–argument structure information in the dynamics of parsing". Cognition. 91 (3): 191–219 [194]. doi:10.1016/j.cognition.2003.09.009. PMID 15168895.
Jump up ^ Kaan, Edith; Swaab, Tamara (2003). "Repair, revision, and complexity in syntactic analysis: an electrophysiological differentiation". Journal of Cognitive Neuroscience. 15 (1): 98–110. doi:10.1162/089892903321107855. PMID 12590846.
Jump up ^ van Turrenout, Miranda; Hagoort, Peter; Brown, Colin M (1998). "Brain activity during speaking: from syntax to phonology in 40 milliseconds". Science. 280 (5363): 572–4. doi:10.1126/science.280.5363.572. PMID 9554845.
Jump up ^ Grabowski, T., and Damasio, A." (2000). Investigating language with functional neuroimaging. San Diego, CA, US: Academic Press. 14, 425-461.
^ Jump up to: a b Pulvermüller, Friedemann; Yury Shtyrov (2003). "Automatic processing of grammar in the human brain as revealed by the mismatch negativity". NeuroImage. 20 (1): 159–172. doi:10.1016/S1053-8119(03)00261-1. PMID 14527578.
^ Jump up to: a b Phillips, Colin; T. Pellathy; A. Marantz; E. Yellin; K. Wexler; M. McGinnis; D. Poeppel; T. Roberts (2001). "Auditory cortex accesses phonological category: an MEG mismatch study". Journal of Cognitive Neuroscience. 12 (6): 1038–1055. doi:10.1162/08989290051137567.
Jump up ^ Shtyrov, Yury; Olaf Hauk; Friedmann Pulvermüller (2004). "Distributed neuronal networks for encoding category-specific semantic information: the mismatch negativity to action words". European Journal of Neuroscience. 19 (4): 1083–1092. doi:10.1111/j.0953-816X.2004.03126.x. PMID 15009156.
Jump up ^ Näätänen, Risto; Lehtokoski, Anne; Lennes, Mietta; Cheour, Marie; Huotilainen, Minna; Iivonen, Antti; Vainio, Martti; Alku, Paavo; et al. (1997). "Language-specific phoneme representations revealed by electric and magnetic brain responses". Nature. 385 (6615): 432–434. doi:10.1038/385432a0. PMID 9009189.
Jump up ^ Kazanina, Nina; Colin Phillips; William Idsardi (2006). "The influence of meaning on the perception of speech sounds". Proceedings of the National Academy of Sciences of the United States of America. 103 (30): 11381–11386. doi:10.1073/pnas.0604821103. PMC 3020137 Freely accessible. PMID 16849423.
Jump up ^ Hasing, Anna S.; Sonja A. Kotz; Angela D. Friederici (2007). "Setting the stage for automatic syntax processing: the mismatch negativity as an indicator of syntactic priming". Journal of Cognitive Neuroscience. 19 (3): 386–400. doi:10.1162/jocn.2007.19.3.386. PMID 17335388.
Jump up ^ Example from Frisch et al. (2004: 195).
Jump up ^ Kutas, M.; S.A. Hillyard (1980). "Reading senseless sentences: brain potentials reflect semantic incongruity". Science. 207 (4427): 203–205. doi:10.1126/science.7350657. PMID 7350657.
Jump up ^ Osterhout, Lee; Phillip J. Holcomb (1992). "Event-related Potentials Elicited by Grammatical Anomalies". Psychophysiological Brain Research: 299–302.
Jump up ^ Martín-Loeches, Manuel; Roland Nigbura; Pilar Casadoa; Annette Hohlfeldc; Werner Sommer (2006). "Semantics prevalence over syntax during sentence processing: a brain potential study of noun–adjective agreement in Spanish". Brain Research. 1093 (1): 178–189. doi:10.1016/j.brainres.2006.03.094. PMID 16678138.
Jump up ^ Frisch, Stefan; Anja Hahne; Angela D. Friederici (2004). "Word category and verb–argument structure information in the dynamics of parsing". Cognition. 91 (3): 191–219 [195]. doi:10.1016/j.cognition.2003.09.009. PMID 15168895.
^ Jump up to: a b "Experiment Description: Lexical Decision and Semantic Priming". Athatbasca University. 27 June 2005. Retrieved 14 December 2008.
^ Jump up to: a b c Fiorentino, Robert; David Poeppel (2007). "Processing of compound words: an MEG study". Brain and Language. 103: 8–249. doi:10.1016/j.bandl.2007.07.009.
^ Jump up to: a b c d Friederici, Angela D.; Karsten Steinhauer; Stefan Frisch (1999). "Lexical integration: sequential effects of syntactic and semantic information". Memory & Cognition. 27 (3): 438–453. doi:10.3758/BF03211539.
Jump up ^ Devlin, Joseph T.; Helen L. Jamison; Paul M. Matthews; Laura M. Gonnerman (2004). "Morphology and the internal structure of words". Proceedings of the National Academy of Sciences. 101 (41): 14984–14988. doi:10.1073/pnas.0403766101. PMC 522020 Freely accessible. PMID 15358857.
Jump up ^ Zurif, E.B.; D. Swinney; P. Prather; J. Solomon; C. Bushell (1993). "An on-line analysis of syntactic processing in Broca's and Wernicke's aphasia". Brain and Language. 45 (3): 448–464. doi:10.1006/brln.1993.1054. PMID 8269334.
Jump up ^ "Transcranial Magnetic Stimulation - Risks". Mayo Clinic. Retrieved 15 December 2008.
^ Jump up to: a b "Transcranial Magnetic Stimulation (TMS)". National Alliance on Mental Illness. Retrieved 15 December 2008.
Jump up ^ A.R. Wyler; A.A. Ward, Jr (1981). "Neurons in human epileptic cortex. Response to direct cortical stimulation". Journal of Neurosurgery. 55 (6): 904–8. doi:10.3171/jns.1981.55.6.0904. PMID 7299464.
Jump up ^ Hagoort, Peter (2005). "On Broca, brain, and binding: a new framework". TRENDS in Cognitive Sciences. 9 (9): 416–23. doi:10.1016/j.tics.2005.07.004. PMID 16054419.
Jump up ^ One common exception to this is studies using the mismatch paradigm, in which subjects are often instructed to watch a silent movie or otherwise not pay attention actively to the stimuli. See, for example:
Pulvermüller, Friedemann; Ramin Assadollahi (2007). "Grammar or serial order?: discrete combinatorial brain mechanicsms reflected by the syntactic mismatch negativity". Journal of Cognitive Neuroscience. 19 (6): 971–980. doi:10.1162/jocn.2007.19.6.971. PMID 17536967.
Pulvermüller, Friedemann; Yury Shtyrov (2003). "Automatic processing of grammar in the human brain as revealed by the mismatch negativity". NeuroImage. 20 (1): 159–172. doi:10.1016/S1053-8119(03)00261-1. PMID 14527578.
Jump up ^ Van Petten, Cyma (1993). "A comparison of lexical and sentence-level context effects in event-related potentials". Language and Cognitive Processes. 8 (4): 490–91. doi:10.1080/01690969308407586.
^ Jump up to: a b c Hahne, Anja; Angela D. Friederici (2002). "Differential task effects on semantic and syntactic processes as revealed by ERPs". Cognitive Brain Research. 13 (3): 339–356. doi:10.1016/S0926-6410(01)00127-6.
Jump up ^ Zheng Ye; Yue-jia Luo; Angela D. Friederici; Xiaolin Zhou (2006). "Semantic and syntactic processing in Chinese sentence comprehension: evidence from event-related potentials". Brain Research. 1071 (1): 186–196. doi:10.1016/j.brainres.2005.11.085. PMID 16412999.
^ Jump up to: a b c Frisch, Stefan; Anja Hahne; Angela D. Friederici (2004). "Word category and verb–argument structure information in the dynamics of parsing". Cognition. 91 (3): 200–201. doi:10.1016/j.cognition.2003.09.009. PMID 15168895.
Jump up ^ Osterhout, Lee (1997). "On the brain response to syntactic anomalies: manipulations of word position and word class reveal individual differences". Brain and Language. 59 (3): 494–522 [500]. doi:10.1006/brln.1997.1793. PMID 9299074.
Jump up ^ Hagoort, Peter (2003). "Interplay between syntax and semantics during sentence comprehension: ERP effects of combining syntactic and semantic violations". Journal of Cognitive Neuroscience. 15 (6): 883–899. doi:10.1162/089892903322370807. PMID 14511541.
Jump up ^ Gordon, Peter. "The Truth-Value Judgment Task". In D. McDaniel; C. McKee; H. Cairns. Methods for assessing children's syntax (PDF). Cambridge: MIT Press. p. 1.
Jump up ^ Crain, Stephen, Luisa Meroni, and Utako Minai. "If Everybody Knows, then Every Child Knows." University of Maryland at College Park. Retrieved 14 December 2008.
Jump up ^ Rogalsky, Corianne; William Matchin; Gregory Hickok (2008). "Broca's Area, Sentence Comprehension, and Working Memory: An fMRI Study". Frontiers in Human Neuroscience. 2: 14. doi:10.3389/neuro.09.014.2008. PMC 2572210 Freely accessible. PMID 18958214.


title: সিস্টেম্‌স স্নায়ুবিজ্ঞান

text: সিস্টেম্‌স স্নায়ুবিজ্ঞান () স্নায়ুবিজ্ঞানের একটি শাখা যেখানে সাধারণত জেগে থাকা, আচরণশীল জীবসমূহের স্নায়ুবর্তনীর কর্মপদ্ধতি গবেষণা করা হয়। স্নায়ুকোষ বা নিউরনসমূহ পরস্পর সংযুক্ত হয়ে নিউরাল নেটওয়ার্ক গঠনের মাধ্যমে কীভাবে সমন্বিতভাবে একই কাজ (যেমন - দর্শন) সম্পাদন করে, তা এই গবেষণা ক্ষেত্রের আলোচ্য বিষয়।


title: সিস্টেম্‌স স্নায়ুবিজ্ঞান

text: বিশ্লেষণের এই স্তরে স্নায়ুবিজ্ঞানীরা বোঝার চেষ্টা করেন কীভাবে বিভিন্ন স্নায়ুবর্তনী ইন্দ্রিয়গত তথ্য প্রক্রিয়া ও বিশ্লেষণ করে, কীভাবে বহিস্থ জগৎ সম্পর্কে ধারণা সৃষ্টি করে, সিদ্ধান্ত নেয় এবং অঙ্গ-প্রত্যঙ্গ নাড়ায়। মস্তিষ্কের আণবিক ও কোষীয় স্তরের স্নায়ুবিজ্ঞান এবং আচরণমূলক ও বোধগত স্নায়ুবিজ্ঞানে আলোচিত উচ্চস্তরের বিভিন্ন মানসিক ক্রিয়া যেমন ভাষা, স্মৃতি, আত্মসচেতনতা, ইত্যাদির মধ্যবর্তী স্থানের যে বিষয়বস্তু, তা-ই সিস্টেম্‌স স্নায়ুবিজ্ঞানীদের গবেষণার বিষয়।


title: মধ্য এমিনেন্স

text: মধ্য এমিনেন্স () মানব মস্তিষ্কের হাইপোথ্যালামাস অংশের নিম্ন সীমানার একটি অংশ। এটি পিটুইটারি গ্রন্থির ইনান্ডিবুলার স্টকের পেছনে অবস্থিত টিউবার সিনেরিয়ামের উপর অবস্থিত একটি স্ফীত অংশ।


title: ইনফান্ডিবুলার স্টক

text: ইনফান্ডিবুলার স্টক () হাইপোথ্যালামাস এবং পশ্চাৎ পিটুইটারি-র মধ্যকার সংযোগসূত্র। এটি মূলত হাইপোথ্যালামাস থেকে নির্গত অনেকগুলি অ্যাক্সন নিয়ে গঠিত।


title: অগ্র পিটুইটারি

text: অগ্র পিটুইটারি পিটুইটারি গ্রন্থির সম্মুখ খণ্ডাংশ। হাইপোথ্যালামাসের প্রভাবে অগ্র পিটুইটারি থেকে একাধিক পেপটাইড হরমোন নিঃসৃত হয় যা উত্তেজনা, বৃদ্ধি এবং প্রজনন প্রক্রিয়াকে নিয়ন্ত্রণ করে।


title: অগ্র পিটুইটারি

text: অগ্র পিটুইটারি গ্রন্থিতে পাঁচ ধরনের এন্ডোক্রিন সেল রয়েছে এবং তাদের নিঃসৃত হরমোনের নামে নামকরণ করা হয়েছে: সোমাটোট্রোপ (গ্রোথ হরমোন); প্রোল্যাকটিন (লিউটোট্রফিক বা প্রোল্যাকটিন হরমোন); গোনাডোট্রোপ (গোনাডোট্রফিক ও লিউটিনাইজিং হরমোন); কর্টিকোট্রোপ (অ্যাডরিনো কর্টিকোট্রফিক হরমোন); এবং থাইরোট্রোপ (থাইরয়েড স্টিমুলেটিং হরমোন)।


title: পার্স ইন্টারমেডিয়া

text: পার্স ইন্টেরমেডিয়া () তথা অন্তর্বর্তী খণ্ড পিটুইটারি গ্রন্থির পশ্চাৎ ও সম্মুখ খণ্ডের মধ্যবর্তী সীমানা নির্দেশকারী অংশ। এখানে তিন ধরনের কোষ দেখতে পাওয়া যায়: বেজোফিল, ক্রোমোফোব এবং কোলয়েড-পূর্ণ সিস্ট। সিস্টগুলি রাটকে-র থলির অবশেষ।


title: পার্স ইন্টারমেডিয়া

text: মানুষের ফিটাসে এই অঞ্চল থেকে মেলানোসাইট উদ্দীপক হরমোন নিঃসৃত হয়, যা ত্বকে মেলানোসাইট কোষগুলি থেকে মেলানিন রঞ্জকের নিঃসরণ ঘটায়। পূর্ণবয়স্ক মানুষের দেহে পার্স ইন্টারমেডিয়া হয় খুব ক্ষুদ্র অথবা সম্পূর্ণ অনুপস্থিত।


title: পার্স টিউবেরালিস

text: পার্স টিউবেরালিস () পিটুইটারি গ্রন্থির সম্মুখ খণ্ডে অবস্থিত একটি অংশ, যা ইনফান্ডিবুলার স্টককে জালিকাবিশিষ্ট নলের আকারে আবৃত করে থাকে।


title: গোনাডোট্রোপ

text: গোনাডোট্রোপ (Gonadotropes) অগ্র পিটুইটারিতে অবস্থিত ব্যাজোফিলীয় কোষ যা গোনাডোট্রোপিন জাতীয় হরমোন নিঃসরণ করে, যে হরমোনগুলি পুং ও স্ত্রী প্রজননতন্ত্রের বিভিন্ন কোষের উপর প্রভাব ফেলে। এগুলির নিঃসরণের পরিমাণ মস্তিষ্কের হাইপোথ্যালামাস থেকে নিয়ন্ত্রিত হয়।


title: কর্টিকোট্রোপ

text: কর্টিকোট্রোপ অগ্র পিটুইটারির কিছু ব্যাসোফিলিক কোষ যেগুলি অ্যাড্রিনোকর্টিকোট্রপিক হরমোন এবং মেলানোসাইট উদ্দীপক হরমোন নিঃসরণ করে। ব্যাসোফিলিক কোষগুলি মৌলিক রঞ্জক পদার্থ শোষণ করে অণুবীক্ষণ যন্ত্রে দৃশ্যমান হয়। এ কোষগুলি অগ্র পিটুইটারির প্রায় ২০% গঠন করেছে।


title: কর্টিকোট্রোপ

text: অ্যাড্রিনোকর্টিকোট্রপিক হরমোন অ্যাড্রিনাল কর্টেক্স-কে কর্টিসল ও অন্যান্য হরমোন নিঃসরণে উদ্দীপ্ত করে।


title: বোগোতা

text: বোগোতা (স্পেনীয় ভাষায়: Bogotá), বা সান্তা ফে দে বোগোতা (Santa Fe de Bogotá), মধ্য কলম্বিয়ার একটি শহর এবং দেশটির রাজধানী। এটি বোগোতা রাজধানী জেলায় অবস্থিত। শহরটি সমুদ্রতল থেকে প্রায় ২৬৪০ মিটার উঁচুতে আন্দেস পর্বতমালার পূর্ব কোর্দিয়েরা (Cordillera Oriental "কোর্দ়িয়েরা ওরিয়েন্তাল্") পর্বতশ্রেণীর একটি পর্বতবেষ্টিত মালভূমির উপর অবস্থিত। শহরের জলবায়ু মৃদু; বাৎসরিক গড় তাপমাত্রা ১৪° সেলসিয়াস। শহরটির জনসংখ্যা ৬৫ লক্ষেরও বেশি।


title: বোগোতা

text: বোগোতা কলম্বিয়ার বৃহত্তম শহর এবং দক্ষিণ আমেরিকার সবচেয়ে দ্রুত বর্ধনশীল পৌর এলাকাগুলির একটি। বোগোতার আশেপাশে অবস্থিত প্রধান শহরতলীগুলির মধ্যে আছে বোসা, এঙ্গাতিবা, ফোন্তিবন, সুবা, উসাকেন এবং উসমে। এখানকার শিল্পগুলির মধ্যে আছে মুদ্রণ ও প্রকাশনা শিল্প, মোটরযান নির্মাণ শিল্প, খাদ্য প্রক্রিয়াকরণ, এবং বস্ত্র, ধাতু, মেশিন, ও বৈদ্যুতিক যন্ত্রাদি নির্মাণ শিল্প। এই শহরে অনেক ব্যাংক ও কর্পোরেশনের সদর দপ্তর অবস্থিত। আন্তঃ-আমেরিকান মহাসড়ক এবং অন্যান্য রেলপথ ও মহাসড়ক শহরটিকে অন্যান্য বড় শহরের সাথে যুক্ত করেছে। শহরটির কাছেই এল দোরাদো আন্তর্জাতিক বিমানবন্দর অবস্থিত।


title: বোগোতা

text: বোগোতাকে কখনো কখনো "দক্ষিণ আমেরিকার আথেন্স" নামে ডাকা হয়। ১৮৬৭ সালে প্রতিষ্ঠিত কলম্বিয়ার জাতীয় বিশ্ববিদ্যালয় এবং আরও অনেক বিশ্ববিদ্যালয় এখানে অবস্থিত, ফলে বোগোতা কলম্বিয়ারতে শিক্ষার প্রধান কেন্দ্র। শহরের দর্শনীয় স্থানগুলির মধ্যে আছে বিখ্যাত স্বর্ণ যাদুঘর, যেখানে কলম্বাস-পূর্ব যুগের স্বর্ণশিল্পের সংগ্রহশালা আছে; জাতীয় যাদুঘর; ১৫৬৭ সালে নির্মিত সান ফ্রান্সিস্কো গির্জা; এবং প্রাচীন আদিবাসী আমেরিকান মন্দিরের স্থানে নির্মিত বোগোতার প্রথম গির্জা (১৫৬৫) ও জাতীয় ক্যাথিড্রাল। কাছের একটি পাহাড়ে আছে মোন্সেরাতের তীর্থালয়; এখান থেকে বোগোতার দৃশ্য বিখ্যাত। বোগোতা পৌর এলাকার বাইরে সিপাকিরাতে একটি অনন্য ভূগর্ভস্থ লবণ ক্যাথিড্রাল এবং বিখ্যাত তেকেনদামা জলপ্রপাতের কথা উল্লেখ করা যায়।


title: বোগোতা

text: স্পেনীয় কঙ্কিস্তাদোর গন্সালো হিমেনেস ১৫৩৮ সালে একটি জনবহুল চিবচা লোকালয় বাকাতা-র কাছে বোগোতা শহরের পত্তন করেন। শহরটি ১৭১৭ সালে নতুন গ্রানাডার উপরাজধানীতে পরিণত হয়। ১৮১৯ সালে সিমোন বলিভার এটি দখল করেন এবং তারপর এটি বৃহত্তর কলম্বিয়ার (বর্তমান কলম্বিয়া, ইকুয়েডর, পানামা, ও ভেনেজুয়েলা) রাজধানীতে পরিণত হয়। ১৮৩০ সালে বৃহত্তর কলম্বিয়ার পতনের পর এটি নতুন গ্রানাডার রাজধানী হয়। নতুন গ্রানাডার নাম পরে বদলে কলম্বিয়া রাখা হয়। ১৯৪০ সালের পর বহুসংখ্যক গ্রামীণ কলম্বীয় নাগরিক অর্থনৈতিক সুযোগের আশায় শহরটিরতে আগমন করতে শুরু করলে শহরটির দ্রুত সম্প্রসারণ ঘটে।


title: প্রাচীন বিশ্বের সপ্তাশ্চর্য

text: পৃথিবীর সপ্তাশ্চর্য একটি জনপ্রিয় তালিকার নাম যাতে সমসাময়িক পৃথীবীর আশ্চর্যজনক মনুষ্য নির্মিত স্থাপনাসমূহের নাম স্থান পায়। এই স্থাপনাসমূহকে অবশ্যই হতে হয় ঐতিহাসিক ও ঐতিহ্যগত গুরুত্ব সম্পন্ন। প্রাচীনকালে হেলেনীয় সভ্যতার পর্যটকেরা প্রথম এ ধরনের তালিকা প্রকাশ করেছিল। সেই থেকে প্রতিটি যুগেই এই তালিকা প্রকাশিত হয়েছে। সর্বশেষে ২০০৭ সালের ৭ জুলাই তারিখে একটি তালিকা প্রকাশিত হয়।


title: কেশবচন্দ্র সেন

text: কেশবচন্দ্র সেন (১৯ নভেম্বর ১৮৩৮ – ৮ জানুয়ারি ১৮৮৪) ছিলেন বিশিষ্ট ঊনবিংশ শতাব্দীর ব্রিটিশমাসিত ভারতের একজন বাঙ্গালী ব্রাহ্মনেতা, বক্তা ও বাঙালি হিন্দু সমাজের অন্যতম ধর্মসংস্কারক। ব্রহ্মানন্দ উপাধিতে ভূষিত কেশবচন্দ্র শুধুমাত্র বাংলার নবজাগরণের অন্যতম পুরোধা ব্যক্তিত্বই ছিলেন না, বরং ভারতের জাতীয় চেতনা ও ঐক্যের অন্যতম উন্মেষক ও মুখপাত্র হিসাবেও তিনি নন্দিত।


title: কেশবচন্দ্র সেন

text:
কলকাতার এক সম্ভ্রান্ত বৈষ্ণব বংশে কেশবচন্দ্র সেনের জন্ম। তাঁর পিতামহ দেওয়ান রামকমল সেন ছিলেন রয়্যাল এশিয়াটিক সোসাইটি অব বেঙ্গলের প্রথম ভারতীয় সেক্রেটারি। রামকমলের দ্বিতীয় পুত্র প্যারীমোহন সেন ছিলেন কেশবচন্দ্রের পিতা। প্যারীমোহনের জন্ম হয় ১৮১৪ খ্রিস্টাব্দে । সুপুরুষ ও গুণবান প্যারীমোহন ছিলেন মধুর স্বভাব, সূক্ষ্ম রুচি ও শিল্পীভাবাপন্ন। ১৮৪৮ খ্রিস্টাব্দে মাত্র চৌত্রিশ বছর বয়সেই তাঁর মৃত্যু হয়। কেশবচন্দ্রের মা ছিলেন সরলা সুন্দরী দেবী। তিনিও পরম রূপবতী ও মহীয়সী নারী ছিলেন। বালক কেশবচন্দ্রের চরিত্রগঠনে তাঁর প্রভাব ছিল সর্বাধিক।
১৮৪৮ খ্রিস্টাব্দে মাত্র চৌত্রিশ বছর বয়সেই তাঁর মৃত্যু হয়।
কেশবচন্দ্রের রাজনৈতিক মতাদর্শের মধ্যে ইংরেজ বিদ্বেষের ভাব লক্ষিত না হলেও, ব্যক্তিস্বাধীনতা ও সামাজিক ন্যায়ের পক্ষে তাঁর দৃপ্ত ভাষণগুলি স্বাধীনতা আন্দোলনের অব্যবহিত পূর্বযুগে ভারতের জাতীয় চেতনার উন্মেষ ঘটাতে বিশেষভাবে সাহায্য করে। তর্কযুদ্ধে ইউরোপীয় মিশনারিদের পরাস্ত করে ভারতের ধর্ম, সভ্যতা ও সংস্কৃতি বিষয়ে তাঁদের ছড়ানো কুৎসার সমুচিৎ জবাব দেন। শ্রীরামকৃষ্ণের বিশেষ স্নেহধন্য কেশবচন্দ্র ভারতবর্ষ ও ইংল্যান্ডের নানা স্থানে ধর্মপ্রচার করেন এবং তাঁর বাগ্মীতায় সেকালের প্রগতিপন্থী শিক্ষিত ভারতবাসীর মনে অভূতপূর্ব আলোড়ন সৃষ্টি হয়।
ব্রহ্মানন্দ কেশবচন্দ্র হিন্দুসমাজের বর্ণপ্রথা বিলোপ, বিধবা বিবাহের প্রবর্তন ও স্ত্রীশিক্ষার উন্নতিসাধন প্রভৃতি প্রগতিশীল চিন্তাভাবনার সমর্থক ছিলেন। তিনি হিন্দুসমাজের থেকে ব্রাহ্মসমাজের স্বাতন্ত্রবিধানেও বিশেষ যত্নবান ছিলেন। মহর্ষি দেবেন্দ্রনাথ ঠাকুরের সঙ্গে তাঁর বৈপ্লবিক চিন্তাভাবনারগুলির বিরোধ বাধলে তিনি ও তাঁর অনুগামীরা ভারতবর্ষীয় ব্রাহ্মসমাজ প্রতিষ্ঠা করেন। পরে তাঁর কন্যা সুনীতি দেবীর বিবাহকালে ব্রাহ্মপ্রথা লঙ্ঘিত হলে, কয়েকজন অনুগামী ভারতবর্ষীয় ব্রাহ্মসমাজ ত্যাগ করে সাধারণ ব্রাহ্মসমাজ প্রতিষ্ঠা করেন। এরপর কেশবচন্দ্র বিভিন্ন ধর্মমতের সমন্বয়ে নববিধান ব্রাহ্মসমাজের সূচনা করেন ও অবশিষ্ট জীবন ধর্মাচরণেই অতিবাহিত করেন।


title: ললিতা

text: ললিতা ভ্লাদিমির নাবোকভের লেখা একটি ইংরেজি উপন্যাস। প্রথমে লেখক ইংরেজি ভাষায় উপন্যাসটি রচনা করেন, ১৯৫৫ সালে প্যারিসে এবং ১৯৫৮ সালে নিউইয়র্কে উপন্যাসটি প্রকাশিত হয়। তারপর লেখক এটিকে রুশ ভাষায় আনুবাদ করেন। বিতর্কিত উপন্যাস হওয়ার কারনে বইটি আন্তর্জাতিক খ্যাতি লাভ করেছে। একজন বিবাহিত মধ্যবয়স্ক পুরুষের সাথে একটি ১২ বছর বয়সী বালিকার যৌন সংসর্গের ঘটনা হল এই উপন্যাসটির মুখ্য উপাদান।


title: ললিতা

text: ললিতা ছিল বিংশ শতাব্দী সাহিত্যের ইতিহাসে সবচেয়ে বিতর্কিত উপন্যাস। ১৯৬২ সালে স্ট্যানলি কুবরিক বইটি নিয়ে একটি চলচ্চিত্র তৈরী করেন।


title: ললিতা

text: ১৯৫৫ সালে প্যারিসের অলিম্পিয়া প্রেস প্রথম ললিতা উপন্যাসটি দুই খন্ডে পেপারব্যাক সংস্করনে প্রকাশ করে। বইটি ৬৯ টি অধ্যায়ে বিভক্ত। পৃষ্ঠা সংখ্যা ছিল ৩৩৬টি।


title: ললিতা

text: ললিতা উপন্যাস টি হামবার্ট হামবার্ট নামে এক বিবাহিত মধ্যবয়স্ক ব্যক্তি বর্নিত তার নিজের জীবনের কাহিনী। নবযুবতী ও তরুনীদের প্রতি আসক্তি ছিল হামবার্টের চরিত্রের অন্যতম দূর্বলতা।


title: নাইন্টিন এইটি-ফোর

text: 1984 (১৯৮৪) জর্জ অরওয়েলের লেখা একটি বিখ্যাত উপন্যাস। ১৯৪৯ সালে লেখা এই উপন্যাসে অরওয়েল ১৯৮৪ সালের পৃথিবীর কথা কল্পনা করেছেন, যেখানে বাক-স্বাধীনতার কোনো স্থান নেই, এবং মানুষের যাবতীয় কর্মকাণ্ড সরকার পর্যবেক্ষণ ও নিয়ন্ত্রণ করে থাকে।


title: নাইন্টিন এইটি-ফোর

text: এই উপন্যাসের একটি বিখ্যাত সংলাপ ছিলো "Big brother is watching you", অর্থাৎ বড় ভাই তোমাকে নজরে রাখছে। উপন্যাসে দেখানো হয়েছিলো, প্রতিটি বাড়ির ভেতরের দেয়ালে একটি যান্ত্রিক পর্দা রয়েছে, যার মাধ্যমে সরকার বাড়ির অধিবাসীদের উপরে নজর রাখতে পারে। এই সংলাপটির মাধ্যমে Big Brother শব্দটি ইংরেজি গণমাধ্যমে সরকারী নজরদারীর প্রতীক হিসাবে প্রচলিত হয়ে যায়।


title: দি অ্যাম্‌ব্যাসাডর্‌স

text: দি অ্যাম্‌ব্যাসাডর্‌স () হেনরি জেমসের লেখা একটি ইংরেজি উপন্যাস যা ১৯০৩ সালে প্রকাশিত হয়। এটি আদিতে একটি ধারাবাহিক রচনা হিসেবে "নর্থ অ্যামেরিকান রিভিউ"-তে প্রকাশিত হয়েছিল। এই ডার্ক কমেডিটি জেমসের শেষপর্বের রচনাবলির মধ্যে একটি মাস্টারপিস। এতে নায়ক ল্যাম্বার্ট স্ট্রেদার তার বিধবা বাগদত্তার আপাত বখাটে ছেলেকে খুঁজতে ইউরোপে পাড়ি জমায়। স্ট্রেদারের লক্ষ্য ছিল ছেলেটিকে পারিবারিক ব্যবসায় ফিরিয়ে নিয়ে আসা, কিন্তু তিনি এ কাজ করতে গিয়ে আশাতীত জটিলতার সম্মুখীন হন। উপন্যাসটি স্ট্রেদারের জবানিতে লেখা।


title: অ্যানিম্যাল ফার্ম

text: অ্যানিমেল ফার্ম () ব্রিটিশ ঔপন্যাসিক জর্জ অরওয়েল রচিত একটি রূপকধর্মী উপন্যাসিকা। এটি ১৭ আগস্ট ১৯৪৫ সালে ইংল্যান্ডে প্রথম প্রকাশিত হয়। অরওয়েল মতে, বইটি ১৯১৭-এর রুশ বিপ্লবের নেতৃত্ব দানের ঘটনা এবং পরবর্তীতে সোভিয়েত ইউনিয়নে স্তালিন যুগের আবহ প্রতিফলিত হয়েছে। ১৯৪৫ খ্রিস্টাব্দে উপন্যাসটি প্রকাশিত হয়। সোভিয়েট ইউনিয়নের স্টালিন শাসনামলের নানান চিত্র এতে পাওয়া যায়। অরওয়েল ছিলেন একজন "ইন্ডিপেন্ডেন্ট লেবার পার্টি" সদস্য এবং স্টালিন সমালোচক। স্পেনীয় গণযুদ্ধের সময় তার অভিজ্ঞতা থেকে অরওয়েল স্টালিনবাদ সম্পর্কে সন্দিহান ছিলেন।


title: অ্যানিম্যাল ফার্ম

text: টাইম ম্যাগাজিন এই উপন্যাসটিকে ইংরেজি ভাষায় লেখা ১০০ টি শ্রেষ্ঠ উপন্যাসের (১৯২৩ খ্রিস্টাব্দ থেকে বর্তমান) তালিকায় অন্তর্ভুক্ত করেছে। এছাড়া মডার্ন লাইব্রেরির বিংশ শতাব্দীর শ্রেষ্ঠ উপন্যাস তালিকায় এর অবস্থান ৩১তম।বই


title: ব্যাবিলনের শূন্য উদ্যান

text: ব্যাবিলনের শূন্য উদ্যান বা ঝুলন্ত বাগান () ইরাকের ইউফ্রেটিস নদীর তীরে খ্রিস্টপূর্ব ৬০০ অব্দে নির্মিত হয়। সম্রাট নেবুচাদনেজার সম্রাজ্ঞীর প্রেরণায় এটি নির্মাণ করেন। প্রথমে নির্মাণ করা হয় বিশাল এক ভিত, যার আয়তন ছিল ৮০০ বর্গফুট। ভিতটিকে স্থাপন করা হয় তৎকালীন সম্রাটের খাস উপাসনালয়ের সুবিস্তৃত ছাদে। ভিত্তি স্থাপন করার পর মাটি থেকে এর উচ্চতা দাড়িয়েছিল ৮০ ফুট। এই ভিত্তির উপরেই নির্মিত হয়েছিল বিশ্বের সর্ববৃহৎ এবং বিস্ময়কর পুস্পবাগ। ৪০০০ শ্রমিক রাতদিন পরিশ্রম করে তৈরি করেছিল এই বাগান। বাগান পরিচর্যার কাজে নিয়োজিত ছিল ১০৫০ জন মালী। ৫ থেকে ৬ হাজার প্রকার ফুলের চারা রোপণ করা হয়েছিল এই ঝুলন্ত বাগানে। ৮০ ফুট উচুতে অবস্থিত বাগানের সুউচ্চ ধাপগুলোতে নদী থেকে পানি উঠানো হত মোটা পেচানো নলে সাহায্যে। ৫১৪ খ্রিস্টাব্দে পার্শ্ববর্তী পারস্য রাজ্যের সাথে এক ভয়াবহ রক্তক্ষয়ী যুদ্ধে এই সুন্দর উদ্যানটি সম্পূর্ণরূপে ধ্বংস হয়ে যায়।


title: ব্যাবিলনের শূন্য উদ্যান

text: মেসোপটেমিয় সভ্যতার মধ্যে এই ব্যাবিলনের সভ্যতা অন্যতম ব্যাবিলনে। ইফ্রেটিস নদীর তীরে গড়ে ওঠা ব্যাবিলন শহরটি ছিলো জাঁকজমকপূর্ণ। চারকোণা এ শহরটি তখন প্রশস্ত প্রতিরক্ষা প্রাচীরে ঘেরা ছিল, যা উচ্চতা এবং প্রশস্তের দিক থেকে ছিলো বিস্ময়কর। শহরের সামনে ছিল মজবুত ও উচু প্রবেশ পথ। আবার শহরের মধ্যে একটি বড়ো স্তম্ভও তৈরি করা হয়েছিল। যার নাম ছিলো ব্যাবিলন টাওয়ার। নামটির সঙ্গে সম্ভবত ব্যাবিলন নামটির সম্পর্ক ছিল।


title: ব্যাবিলনের শূন্য উদ্যান

text: খ্রিষ্টপূর্ব ২০০০ এর দিকে সুমেরীয় সভ্যতার পতন হলে ব্যাবিলন সে অঞ্চলের শক্তিশালী একটি সাম্রাজ্যে পরিণত হয়। ব্যাবিলনের প্রথম সম্রাট সারগন ছিলেন মোটামুটি সফল, কারণ তিনি ব্যাবিলনের সভ্যতা সমৃদ্ধির শীর্ষে পৌঁছে সম্রাট হামুমারাবির সময়ে (১৭৯২ - ১৭৫০ খ্রিষ্টপূর্ব) সুমেরীয় সংস্কৃতি, জ্ঞানবিজ্ঞান উন্নয়ন করেন।


title: ব্যাবিলনের শূন্য উদ্যান

text: পরবর্তী কয়েকশ বছর ব্যাবিলনের নিয়ন্ত্রণ চলে যায় বিভিন্ন জাতি গোষ্ঠীর হাতে। হিট্টাইট, অ্যাসিরিয়ান, ক্যাসাইট এবং ক্যালডিয়ান জাতি প্রায় হাজার বছর ব্যাবিলনের ক্ষমতা হরণ করে। তারপর ৬২৫ খ্রিষ্টপূর্বে নানোপোলাসার-এর নেতৃত্বে ব্যাবিলন আবার জেগে ওঠে। তিনি অ্যাসারিয়ানদের রাজধানী নিনেভে দখল করে নেন। তার মৃত্যুর পর তার ছেলে নেবুচাদনেজার ক্ষমতায় আসেন। তিনি ব্যাবিলকে আরো সমৃদ্ধ এবং জাঁকজমকপূর্ণ করে গড়ে তোলেন। তিনি ছিলেন স্থাপত্য ও শিল্পের প্রতি বিশেষভাবে অনুরাগী। তিনি বিভিন্ন যুদ্ধে ধ্বংসপ্রাপ্ত মন্দির, প্রাসাদ ও স্থাপত্য পূনর্নির্মাণ করেন। ব্যাবিলন শহরকে গড়ে তোলেন সুরম্য ও আকর্ষণীয় করে।


title: ব্যাবিলনের শূন্য উদ্যান

text: নেবুচাদনেজার II-এর (৬০৫ - ৫৬২ খ্রিষ্টপূর্ব) সবচেয়ে উল্লেখযোগ্য স্থাপন হলো ব্যাবিলনের শূন্য উদ্যান বা ঝুলন্ত উদ্যান । এই ঝুলন্ত বাগান গড়ে তোলার পিছনে তাঁকে অনুপ্রেরণা যুগিয়েছিল তার প্রিয়তম সম্রাজ্ঞী। ব্যাবিলনের ঝুলন্ত বাগান বিশ্বের সপ্তাশ্চার্যের একটি হয়ে ব্যাবিলনের সুখ্যাতি প্রকাশ করছে। সম্রাট নেবুচাদনেজার ছিলেন ভীষণ আমুদে। নিনেভে দখল করার সময় মিডিয়ান সম্রাট তাকে সহযোগিতা করেছিলেন। মিডিয়ান রাজকন্যার সৌন্দর্যে আকৃষ্ট হয়ে তিনি তাঁকে বিয়ে করেন। বিয়ের পর রাজকন্যা হলেন ব্যাবিলনের সম্রাজ্ঞী। কিন্তু ব্যাবিলন সম্রাজ্ঞীর আদৌ ভালো লাগত না, কারণ মিডিয়া ছিলো পাহাড় পর্বতের দেশ। আর ব্যাবিলন ছিল সমতল ভুমি। সম্রাজ্ঞী পাহারী দৃশ্যের জন্য ব্যাকুল হয়ে পড়লেন। সম্রাট সম্রাজ্ঞীর মনের কথা বুঝতে পেরে তাঁকে খুশী করতে প্রাসাদের ওপর বিশাল পাহাড় তৈরি করেন। পাহাড়ের সঙ্গে তৈরি হলো মনোরম বাগান। সারা পৃথিবী থেকে চমৎকার সব উদ্ভিদ আর ফুল এনে সাজিয়ে দেয়া হল বিশ্ববিখ্যাত এই বাগান। কারণ তিনি চেয়েছিলেন পৃথিবীর সব আনন্দ আর সুখের সম্রাজ্ঞীর জন্য ভালোবাসার প্রতীক অঙ্কন করতে।


title: ব্যাবিলনের শূন্য উদ্যান

text: পারস্য সম্রাট সাইরাস ৫১৪ খ্রিষ্টপূর্বাব্দে জেরুজালেম দখল করে শহরটি ধ্বংস করেন। তাদের উপসনালয় এবং রাজপ্রাসাদ পুড়িয়ে দেন। তার সময় থেকেই ব্যাবিলনের সাম্রাজ্য ম্লান হতে থাকে। তার পরবর্তীকালে নেবোনিডাস সম্রাট হন। তবে ব্যাবিলনের সমৃদ্ধি হারিয়ে যেতে থাকে। ব্যাবিলন এখন ধ্বংস স্তুপ। পারসিয়ান সম্রাটের প্রচন্ড আক্রমণে নিমিষেই ধুলোয় মিশে গিয়েছিলো ব্যাবিলন নগরী।


title: দি আলেক্‌জান্ড্রিয়া কোয়ার্টেট

text: দি আলেক্‌জান্ড্রিয়া কোয়ার্টেট () ব্রিটিশ লেখক লরেন্স ডুরেল-এর লেখা একটি ইংরেজি উপন্যাস চতুষ্টয়। উপন্যাস চারটি ১৯৫৭ থেকে ১৯৬০ সালের মধ্যে প্রকাশিত হয়। এগুলি সমালোচকদের কাছে ও বাণিজ্যিকভাবে---উভয় ক্ষেত্রেই সফল হয়েছিল। বইগুলিতে দ্বিতীয় বিশ্বযুদ্ধের আগে ও চলাকালীন সময়ে মিশরের আলেকজান্দ্রিয়াতে ঘটে যাওয়া কিছু ঘটনা ও সেগুলিতে অংশ নেওয়া চরিত্রদের একটি কাহিনী বর্ণিত হয়েছে।


title: দি আলেক্‌জান্ড্রিয়া কোয়ার্টেট

text: উপন্যাস চারটি হল:


title: দি আলেক্‌জান্ড্রিয়া কোয়ার্টেট

text: "বালথাজার"-এর উপক্রমণিকাতে ডুরেল উল্লেখ করেন যে উপন্যাস চারটিতে আধুনিক প্রেমকে উপজীব্য করে আপেক্ষিকতা, অবিচ্ছিন্নতা এবং কর্তা-কর্ম সম্পর্ক উদ্ঘাটনের চেষ্টা করা হয়েছে। এগুলিতে একই ঘটনাধারা একাধিক মানুষের বিভিন্ন দৃষ্টিভঙ্গি থেকে বর্ণনা করা হয়েছে।


title: দি অ্যাড্‌ভেঞ্চার্স অব অগি মার্চ

text: দি অ্যাড্‌ভেঞ্চার্স অফ অগি মার্চ () সল বেলো রচিত একটি ইংরেজি উপন্যাস যা ১৯৫৩ সালে প্রথম প্রকাশিত হয়। উপন্যাসটির মূল চরিত্র অগি মার্চ নামের এক বালক যে গ্রেট ডিপ্রেশন বা মহামন্দার সময় বেড়ে ওঠে। এই পিকারেস্ক উপন্যাসটি বিল্ডুংসরোমান-এর একটি দৃষ্টান্ত, যাতে বালক থেকে প্রাপ্তবয়স্ক হয়ে ওঠার পথে একজন ব্যক্তির বিকাশ ধারাবাহিকভাবে সাক্ষাৎ, পেশা এবং সম্পর্কের মাধ্যমে তুলে ধরা হয়েছে।


title: আর্টেমিসের মন্দির

text: আর্টেমিসের মন্দির (), যা ডায়নার মন্দির নামেও পরিচিত, একটি গ্রিক মন্দির যা নির্মাণ করা হয়েছিল খ্রীস্টপূর্ব ৫৫০ অব্দে এফিয়াস (বর্তমান তুরস্ক) অঞ্চলে। ৩৫৬ খ্রিস্ট-পূর্বাব্দে এক ভয়াবহ অগিকান্ডে এই মন্দিরটি ধ্বংস হয়ে যায়।


title: আর্টেমিসের মন্দির

text: আর্টেমিসের মন্দির প্রাচীন এফিয়াস শহরে (বর্তমান তুরস্কের বন্দর নগরী ইজমির থেকে ৫০ কিমি দক্ষিণে) অবস্থিত।


title: আর্টেমিসের মন্দির

text: মন্দিরটি ৩৭৭ ফুট লম্বা ও ১৮০ ফুট চওড়া। পুরোটাই মার্বেল পাথরের তৈরি। এতে ১২৭ টি স্তম্ভ আছে প্রত্যেকটি ৬০ ফুট উচ্চতা বিশিষ্ট। প্রতি দেয়াল জুড়ে বসানো ছিল মণি, মুক্তা, রুবি, পান্না আর হীরক খন্ডের মত মহামূল্যবান রত্নরাজি। প্রবেশ পথের দু'ধারে বসানো হয়েছিল ডায়ানার মূর্তি।এটির ধ্বংসাবশেষ এখনও তুরস্কে পাওয়া যায়।


title: অলিম্পিয়ার জিউসের মূর্তি

text: জিউসের মূর্তি পৃথিবীর প্রাচীন সপ্তাশ্চর্যের মধ্যে একটি। ফিডিয়াস খ্রিস্টপূর্ব ৪৩৫ অব্দে মূর্তির নক্সা করেন। যে দ্বীপের উপর মূর্তিটি প্রতিষ্ঠিত হয়েছিল তার পুরোটা জুড়ে এর ভিত্তি তৈরি করা হয়েছিল। এটি ছিল ৪২ ফুট উঁচু ও ৬ ফুট ব্যাসার্ধের। সাতজন মিস্ত্রী আড়াই বছর অক্লান্ত পরিশ্রম করে মূর্তিটি তৈরি করেন। প্রাচীন বিশ্বের সপ্তাশ্চর্যের অন্যতম এই মূর্তিটি খ্রিস্ট ধর্মের প্রসারের সাথে সাথে খৃষ্টীয় ৫ম শতাব্দীতে ধ্বংস করে ফেলা হয়।


title: ফ্রান্সের প্রশাসনিক অঞ্চলসমূহ

text: ফ্রান্স ২৭টি অঞ্চল বা রেজিওঁতে (région) বিভক্ত; এদের মধ্যে ২২টি ইউরোপ মহাদেশীয় ভূখণ্ডে অবস্থিত। এছাড়া কর্সিকা বা কর্স (Corse) দ্বীপ এবং আরও চারটি সামুদ্রিক অঞ্চল আছে। ফ্রান্সের মূল ভূখণ্ডের রেজিওঁগুলির প্রতিটি আবার ২ থেকে ৮টি পর্যন্ত দেপার্ত্যমঁ (départements)-তে ভাগ করা হয়েছে।


title: আল্‌জাস

text: আল্‌জাস () উত্তর-পূর্ব ফ্রান্সে, জার্মানির সাথে সীমান্তে অবস্থিত ফ্রান্সের প্রদেশ (রেজিওঁ)। এটি ও-রাঁ এবং বা-রাঁ---এই দুইটি দেপার্ত্যমঁ নিয়ে গঠিত। আল্‌জাসে টেক্সটাইল শিল্প, রাসায়নিক দ্রব্যের শিল্প এবং একটি কৃষিভিত্তিক অর্থনীতি বিদ্যমান। এখানে খাদ্যশস্য, তামাক ও আঙ্গুর উৎপাদিত হয়।


title: আল্‌জাস

text: রাজা শার্লমাঞের সাম্রাজ্য ৮১৭ সালে এবং ৮৪৩ সালে ভাগ হয়ে গেলে আল্‌জাস লোথারিঙিয়ার অংশে পরিণত হয়। ৯২৫ সালে আল্‌জাস জার্মান ডিউকরাজ্য স্‌ভাবিয়া তথা আলেমানিয়ার অংশে পরিণত হয় এবং সেখান থেকে পবিত্র রোমান সাম্রাজ্যের অংশীভূত হয়ে যায়। এটি পরবর্তী প্রায় ৮০০ বছর পবিত্র রোমান সাম্রাজ্যের অংশ ছিল। ১৭শ শতক পর্যন্ত এটি জার্মানদের অধীনে থাকে। এই সময়ে এই অঞ্চলে শক্তিশালী জমিদারি প্রথা চালু হয়; অস্ট্রিয়ার হাবসবুর্গ রাজবংশ মূলত এই জমিদারিগুলি নিয়ন্ত্রণ করতেন। মধ্যযুগের শেষ পর্যায়ে কিছু সমৃদ্ধ ও শক্তিশালী নগরের আবির্ভাব ঘটে, যার মধ্যে স্ত্রাসবুর এবং কলমার অন্যতম। শহর দুইটি স্বাধীন শহর তথা ক্ষুদ্র প্রজাতন্ত্রের মর্যাদাও লাভ করে। ত্রিশ বছরের যুদ্ধশেষে ১৬৪৮ সালের ভেস্টফালেন-এর শান্তিচুক্তি অনুসারে আল্‌জাস ফ্রান্সের অধীনে আসে। ১৭৮৯ সালে ফরাসি বিপ্লব শুরু হবার আগ পর্যন্ত আলজাস ফরাসি সাম্রাজ্যের অংশ ছিল। ফরাসি বিপ্লবের পর এটি বা-রাঁ এবং ও-রাঁ নামের দুইটি দেপার্ত্যমঁতে ভাগ হয়ে যায়। ১৮৭০-১৮৭১ সালে ফ্রাংকো-প্রুশীয় যুদ্ধের পর এই দেপার্ত্যমঁগুলি এবং লোরেনের কিছু অংশ জার্মান সাম্রাজ্যের অংশে পরিণত হয়।


title: আল্‌জাস

text: ১৯১৯ সালে প্রথম বিশ্বযুদ্ধ শেষে ভের্সাই চুক্তি অনুসারে আল্‌জাস ও লোরেন অঞ্চল দুইটি ফ্রান্সকে ফেরত দেওয়া হয়। দ্বিতীয় বিশ্বযুদ্ধের সময় ১৯৪০ সালে এক যুদ্ধবিরতির চুক্তি অনুসারে এলাকাটি আবার জার্মানির দখলে আসে, কিন্তু ১৯৪৫ সালে জার্মানির পরাজয়ের পর এটি আবার ফ্রান্সের কাছে চলে যায়।


title: আল্‌জাস

text: ফরাসি ভাষা আল্‌জাস অঞ্চলের প্রধান ভাষা। আলজাসীয় ভাষা নামের একটি জার্মান উপভাষাও এখানে প্রচলিত, তবে এর ব্যবহার হ্রাস পাচ্ছে। অঞ্চলটিতে ফরাসি ও জার্মান সংস্কৃতির সম্মিলন ঘটেছে। তবে দুই বিশ্বযুদ্ধের সময়ই অঞ্চলটির জনগণ মূলত ফ্রান্সকেই সমর্থন করেছে।


title: আকিতেন

text: আকিতেন () দক্ষিণ-পশ্চিম ফ্রান্সের ঐতিহ্যবাহী অঞ্চল। জুলিয়াস সিজার তথা ইউলিউস কায়েসার প্রথম খ্রিস্টপূর্ব ১ম শতকে অঞ্চলটির নাম হিসেবে আকুইতানিয়া শব্দটি ব্যবহার করেন। রোমানদের অধীনে আকিতেনের সীমান্ত উত্তরে লোয়ার নদী পর্যন্ত পৌঁছেছিল। জিরোঁদ নদীর দক্ষিণের নোভেমপপুলানা অংশটিকে একটি আলাদা প্রদেশ বানানো হয়। আকিতেনের বাকী অংশ ফ্রাংকদের যুগে একটি আলাদা রাজ্যে পরিণত হয়। ১০ম থেকে ১২শ শতক পর্যন্ত পোয়াতিয়ে-র কাউন্টেরা আকিতেনের ডিউক উপাধি ব্যবহার করতেন। এই ধারার শেষ ডিউক ছিল ১০ম উইলিয়াম। যখন তার কন্যা আকিতেনের এলেয়ানর ১১৫২ সালে হবু ইংরেজ রাজাকে বিয়ে করেন, তখন অঞ্চলটি ইংরেজদের অধীনে আসে এবং ১৫শ শতক পর্যন্ত সেই অবস্থায় থাকে। ১৫শ শতকে শত বছরের যুদ্ধ শেষে ফ্রান্স এলাকাটি পুনরায় দখল করে নেয়। ১৩শ শতক থেকে ফরাসি বিপ্লব পর্যন্ত আকিতেন সাধারণত গুইয়েন নামে পরিচিত ছিল। ১৯৬০-এর দশকে আকিতেন নামটি পুনরায় ব্যবহার করা শুরু হয়। মূলত পিরেনে-আতলঁতিক, লঁদ, জিরোঁদ, দর্দইন, এবং লো-এ-গারন দেপার্ত্যমঁগুলি নিয়ে গঠিত অর্থনৈতিক অঞ্চলটি নির্দেশ করতে নামটি ব্যবহার করা হয়। এলাকাটির আয়তন ৪১,৩০৯ বর্গকিমি। এখানে প্রায় ৩০ লক্ষ লোক বাস করেন।


title: ওভের্ন

text: ওভের্ন (; ) ফ্রান্সের ২৬টি রেজিওঁ-র একটি।


title: বুর্‌গোইন

text: বুর্‌গোইনবা বুর্গোন্ডি () ফ্রান্সের ২৭টি রেজিওঁ বা প্রদেশের একটি।


title: ব্রতাইন

text: ব্রতাইন () ফ্রান্সের উত্তর-পশ্চিম কোনায় অবস্থিত একটি প্রশাসনিক অঞ্চল বা রেজিওঁ। এটি একটি উপদ্বীপ যার একপাশে ইংলিশ চ্যানেল ও অন্যপাশে পশ্চিমে বিস্কে উপসাগর।


title: ব্রতাইন

text: বর্তমান ব্রতাইন রেজিওঁ বা প্রশাসনিক অঞ্চলটি ঐতিহাসিক ব্রতাইন অঞ্চলের পশ্চিমের ৮০% অংশ নিয়ে গঠিত। রেন (Renne) শহর এই অঞ্চলের রাজধানী। ২য় বিশ্বযুদ্ধ শেষে ঐতিহাসিক ব্রতাইনের বাকী ২০% এবং আরও কিছু কিছু ঐতিহাসিক অঞ্চল নিয়ে আরেকটি প্রশাসনিক অঞ্চল পেই-দ্য-লা-লোয়ার অঞ্চলটি গঠন করা হয়, যার রাজধানী নঁত, ঐতিহাসিক ব্রতাইনেরই একটি বন্দর শহর। মূলত রেন ও নঁতের মধ্যে রেষারেষি থামাতে এই দুইটি প্রদেশ গঠন করা হয়েছিল। নঁত ছিল ১৬শ শতক পর্যন্ত ব্রতাইনের রাজধানী। এরপর থেকে রেন শহর প্রশাসনিক কাজে প্রাধান্য পায়।


title: ব্রতাইন

text: রেন বাদে ব্রতাইনের সমস্ত প্রধান শহরই গুরুত্বপূর্ণ বন্দর। এদের মধ্যে আছে সাঁ-নাজের, ব্রেস্ত, সাঁ-মালো, লোরিয়াঁ।


title: ব্রতাইন

text: জুলিয়াস সিজার ৫৬ খ্রিস্টপূর্বাব্দে অঞ্চলটি বিজয় করেন। রোমান শাসনের শেষের দিকে ও তার পরে অ্যাংলো-স্যাক্সনদের অত্যাচারে ব্রিটেনের আদি কেল্টীয় জাতিগুলি, যারা ব্রাইটন নামে পরিচিত, উত্তরে ওয়েল্‌স, পশ্চিমে কর্নওয়াল অঞ্চলে সরে যায় এবং এদেরই একাংশ ইংলিশ চ্যানেল পাড়ি দিয়ে ইউরোপীয় মূল ভূখণ্ডে বর্তমান ব্রতাইনে এসে বসতি গাড়ে। ব্রতাইন নামটি (মূল ব্রেটন ভাষাতে: Breizh "ব্রেইস") এখান থেকেই এসেছে। এই ব্রাইটনেরা ব্রেটন ভাষাতে কথা বলত, এবং এদের ভাষার সাথে ওয়েল্‌শ ভাষা ও কর্নিশ ভাষার মিল আছে। ব্রিটেনের অধিবাসীরা নিজেদের দেশকে ডাকত The Great Britain বা বড় ব্রিটেন আর ব্রতাইনকে ডাকত The Little Britain অর্থাৎ ছোট ব্রিটেন। তখন এটি ছিল একটি স্বাধীন ডিউকশাসিত অঞ্চল। ৯ম শতকে ফ্রান্স এই অঞ্চলটি দখলের চেষ্টা চালায়, কিন্তু প্রতিবারই এখানকার অধিবাসীদের সাথে যুদ্ধে পরাজিত হয়। পরবর্তীতে ১২শ শতকে ইংল্যান্ডের রাজা ২য় হেনরি অঞ্চলটিকে ইংল্যান্ডের অন্তর্ভুক্ত করলে সে চেষ্টাও ব্রতাইনবাসী ব্যর্থ করে দেয়। এতে নেতৃত্ব দেন হেনরিরই নিজের ছেলে ব্রতাইনের ভবিষ্যৎ ডিউক ২য় জেফরি। ১১৯৬ সালে জেফরির ছেলে ১ম আর্থার ছিলেন ব্রতাইনের পরবর্তী ডিউক। তিনিও একইভাবে ইংল্যান্ডের আগ্রাসন প্রতিরোধ করেন। শেষ পর্যন্ত ১৫শ শতকের শেষে এসে ফ্রান্সের সেনাবাহিনী ব্রতাইনকে পদানত করতে সক্ষম হয় এবং ব্রতাইনের ডিউকের বংশধর ১২ বছর বয়সী ডিউককন্যা আন-কে ফ্রান্সের রাজা দ্বাদশ লুইকে বিয়ে করতে বাধ্য করা হয়। এরই রেশ ধরে ১৫৩২ সালে এসে ব্রতাইন ফ্রান্সের অংশে পরিণত হয়। ১৯শ শতকে এখানে জাতীয়তাবাদের উন্মেষ ঘটে, তবে ফ্রান্সের থেকে বিচ্ছিন্ন হবার প্রচেষ্টা প্রতিহত করা হয়। ফ্রান্সের সাথে বহু শতক ধরে একসাথে বসবাসের ফলে এক ধরনের একীকরণ ঘটলেও এখনও এখানকার জনগণ বহু প্রাচীন রীতিনীতি ও ঐতিহ্য ধরে রেখেছে, যা একান্তই ব্রতাইনের নিজস্ব। তবে ১৯৪০-এর দশকের পর থেকে এখানে ব্রেটন ভাষার ব্যবহার ধীরে ধীরে কমতে শুরু করে ও ফরাসি ভাষার প্রচলন বৃদ্ধি পায়।


title: সঁত্র্ (ফ্রান্স)

text: সঁত্র ফ্রান্সের ২৭টি রেজিওঁ বা প্রদেশের একটি।


title: শম্পাইন-আর্দেন

text: শম্পাইন-আর্দেন () ফ্রান্সের ২৬টি রেজিওঁর একটি। এটি ফ্রান্সের উত্তর-পূর্ব অংশে বেলজিয়ামের সাথে সীমান্তে অবস্থিত। রেজিওঁটি চারটি দেপার্ত্যমঁ নিয়ে গঠিত: ওব, আর্দেন, ওত-মার্ন এবং মার্ন। রেজিওঁটিতে উৎপন্ন বুদ্বুদবিশিষ্ট সাদা ওয়াইন শ্যাম্পেইন জগদ্বিখ্যাত। শম্পাইন-আর্দেনের ভেতরে দিয়ে সেন, মার্ন এবং এন নদী তিনটি পশ্চিমদিকে বয়ে গেছে।


title: কর্স

text: কর্স (; , ; ; , ) ভূমধ্যসাগরের একটি দ্বীপ এবং ফ্রান্সের শাসনাধীন একটি রেজিওঁ বা প্রদেশ। দক্ষিণে ইতালির সার্দিনিয়া দ্বীপ থেকে এটি বোনিফাসিও প্রণালী দ্বারা বিচ্ছিন্ন। কর্সের প্রধান শহরগুলি হল আজাক্সিও, বাস্তিয়া, কর্তে, সার্তেন, কাল্‌ভি, বোনিফাসিও, লিল-রুস এবং পোর্তো-ভেচিও। দ্বীপটি দুইটি দেপার্ত্যমঁ - ও-কর্স এবং কর্স-দ্যু-সুদ-এ বিভক্ত।


title: কর্স

text: কর্স দ্বীপটির আয়তন প্রায় ৮,৬৮০ বর্গকিলোমিটার। এর অভ্যন্তরভাগ পর্বতময়; এর সর্বোচ্চ শৃঙ্গ সাঁতো-র উচ্চতা সমুদ্রসমতল থেকে ২,৭১০ মিটার। উপকূলভাগ শিলাময় এবং পশ্চিম উপকূল বেশ ভগ্ন। পূর্বের উপকূলীয় সমভূমিতে প্রচুর জলাভূমি ও লেগুন আছে। পর্বতগুলি থেকে বহু ক্ষুদ্র নদী নিচে নেমে এসেছে। এদের মধ্যে গোলো নদী এবং তাভিনিয়ানো নদী বৃহত্তম। এখানে প্রায় আড়াই লক্ষ লোক বাস করে।


title: কর্স

text: কর্স দ্বীপে সীমিত সংখ্যক খামার এবং শিল্পকারখানা আছে। এখানে আঙুর, গম, জলপাই, সবজি এবং লেবু জাতীয় ফল ফলানো হয়। ভেড়া ও ছাগল পালন করা হয় এবং পনির তৈরি করা হয়। বনভূমিগুলি অনেকাংশে উজাড় হয়ে গেলেও এখনও এগুলি চেস্টনাট, কাঠ ও কর্কের যোগান দেয়। এছাড়া মৎস্যশিকার, ওয়াইন তৈরি, অ্যান্টিমনি ও অ্যাসবেস্টসের খনি, গ্রানাইট ও মর্মর পাথর কেটে বের করা, ট্যানিক অ্যাসিড তৈরি, ইত্যাদি অর্থনৈতিক কর্মকাণ্ড এখানে প্রচলিত।


title: কর্স

text: রাজনৈতিকভাবে ফ্রান্সের অংশ হলেও কর্সের সাথে ইতালির ঘনিষ্ঠ সম্পর্ক ছিল। ইতালির মত গোত্রে গোত্রে ও পরিবারে পরিবারে রক্তাক্ত বিবাদের রীতি এখানেও আগে প্রচলিত, তবে এখন তা অনেক কমে গেছে।


title: ফ্রঁশ্-কোঁতে

text: ফ্রঁশ-কোঁতে (ফরাসি ভাষায় Franche-Comté; ফ্রাংকো-প্রোভঁসাল ভাষায়: Franche-Comtât) পূর্ব ফ্রান্সের একটি রেজিওঁ বা প্রদেশ। এটি দু, জুরা, ওত-সোন, এবং তেরিতোয়ার দ্য বেলফর নামের দেপার্ত্যমঁগুলি নিয়ে গঠিত। এখানে প্রায় ১২ লক্ষ লোকের বাস।


title: ফ্রঁশ্-কোঁতে

text: ঐতিহাসিক শহর ব্যজঁসোঁ ফ্রঁশ-কোঁতে প্রদেশের রাজধানী। এছাড়া বেলফর, মোঁবেলিয়ার, দোল, ভ্যজুল, আর্বোয়া এবং লোঁস-ল্য-সোনিয়ে অন্যতম প্রধান শহর।


title: ইল্-দ্য-ফ্রঁস (অঞ্চল)

text: ইল্-দ্য-ফ্রঁস (), আক্ষরিক অর্থে "ফ্রান্সের দ্বীপ", ফ্রান্সের একটি ঐতিহাসিক অঞ্চল এবং প্রাক্তন প্রদেশ। এটি ফ্রান্সের রাজধানী প্যারিসের চারপাশ ঘিরে অবস্থিত। মধ্যযুগে ইল-দ্য-ফ্রঁস এলাকাটি কাপে (Capet) পরিবারের জমিদারির একটি অংশ ছিল। ৯৮৭ সালে হিউ কাপে (Hugh Capet) ফ্রান্সের রাজা নির্বাচিত হলে কাপে পরিবার ফ্রান্সের রাজপরিবারে পরিণত হয়। ১৫শ শতক থেকে ১৮শ শতকের শেষভাগ পর্যন্ত ইল-দ্য-ফ্রঁস ফ্রান্সের একটি আলাদা প্রদেশ ছিল। ফরাসি বিপ্লবের পর এটিকে একাধিক প্রশাসনিক দেপার্ত্যমঁ-তে ভাগ করা হয়।


title: ইল্-দ্য-ফ্রঁস (অঞ্চল)

text: ভারত মহাসাগরের মরিশাস দ্বীপটিকেও অতীতে ইল-দ্য-ফ্রঁস নামে ডাকা হত।


title: লংগ্‌দক-রুসিয়্যোঁ

text: লংগ্‌দক-রুসিইওঁ () ফ্রান্সের ২৬টি রেজিওঁ বা প্রদেশের একটি। রেজিওঁটি ফ্রান্সের দক্ষিণ কোণায় অবস্থিত। এর সীমান্তে ফ্রান্সের প্রোভঁস-আল্প-কোত দাজুর, রোন-আল্প, ওভের্ন ও মিদি-পিরেনে এবং স্পেন, অ্যান্ডোরা ও ভূমধ্যসাগর অবস্থিত। রেজিওঁটি পাঁচটি দেপার্ত্যমঁ (départment) নিয়ে গঠিত; এগুলি হল ওদ, গার, এরো, লজের এবং পিরেনে-ওরিয়ঁতাল।


title: লোরেন

text: লোরেন ফ্রান্সের ২৬টি রেজিওঁর একটি।


title: ওত্-নর্‌মঁদি

text: ওত্-নর্‌মঁদি (, ) বা ঊর্ধ্ব-নরমঁদি ফ্রান্সের ২৬টি রেজিওঁ-র একটি ১৯৫৬ সালে প্রাক্তন নরমঁদি অঞ্চলকে ভেঙে দিয়ে বাস-নরমঁদির সাথে এই রেজিওঁটি গঠন করা হয়।


title: রোডস এর মূর্তি

text: ঈজিয়ান সাগরে অবস্থিত সর্ববৃহৎ দ্বীপটির নাম রোডস। খ্রিস্টপূর্ব ২৮০ অব্দে এই দ্বীপে নির্মিত হয় এক বিশাল মূর্তি। এতে সময় লাগে ১২ বছর। এই মূর্তি দুই স্তরে বিভক্ত। প্রথম স্তরটি ছিল ৪০ মেট্রিক টন ওজন বিশিষ্ট পাথরের ভিত্তি। এই ভিত্তির অপ্রে তৈরি হয়েছে মূর্তির মূল কাঠামো। মূর্তিটি তৈরি করা হয়েছিল তামা দিয়ে, প্রয়োজন সাপেক্ষে কিছু লোহাও ব্যবহার করা হয়েছিল। ব্যবহৃত তামার ওজন ছিল ২৫০ মেট্রিক টন। এর উচ্চতা ছিল ১২০ ফুট। খ্রিস্টপূর্ব ২২৮ অব্দে এক প্রলংকরী ভূমিকম্পে মূর্তিটির এক পা ভেঙ্গে যায়। ষষ্ঠ শতাব্দীর মাঝামাঝি সারাসিন জাতি রোডস দ্বীপ দখল করে মূর্তিটি ধ্বংস করে দেয়।


title: মিদি-পিরেনে

text: মিদি-পিরেনে ফ্রান্সের একটি রেজিওঁ।


title: প্রোভঁস-আল্প-কোত দাজ্যুর

text: প্রোভঁস-আল্প-কোত দাজ্যুর (; ) বা পিএসিএ হচ্ছে ফ্রান্সের ২২টি রেজিওঁর একটি।


title: প্রোভঁস-আল্প-কোত দাজ্যুর

text: দক্ষিণ পূর্ব ফ্রান্সে এটির মোট ছয়টি দেপার্ত্যমঁ রয়েছে। এর পূর্ব দিকে রয়েছে ইতালীয় সীমান্ত, এবং দক্ষিণে ভূমধ্যসাগর ও মোনাকো অবস্থিত। এছাড়া এর উত্তর দিকে রয়েছে ফ্রান্সের রোন-আল্প, এবং পশ্চিমে রয়েছে লংগ্‌দক-রুসিয়্যোঁ। রোন নদীর মাধ্যমে এটির পশ্চিম অংশের সীমান্ত নির্ধারিত হয়েছে।


title: প্রোভঁস-আল্প-কোত দাজ্যুর

text: অর্থনৈতিক দিক থেকে প্রোভঁস-আল্প-কোত দাজ্যুর ফ্রান্সের তৃতীয় বৃহত্তম অর্থনীতি। এর আগে রয়েছে ইলে-দে-ফ্রঁস ও রোন-আল্প। ২০০৬ সালের এর জিডিপির পরিমাণ ছিলো ১,৩০,১৭৮ মিলিয়ন ইউরো। যা গড় করলে মাথাপিছু জিডিপির পরিমাণ দাঁড়ায় ২৭,০৯৫ ইউরো।


title: প্রোভঁস-আল্প-কোত দাজ্যুর

text: এই রেজিওঁর সর্ববৃহৎ শহরগুলো হচ্ছে মার্সেইলি, নিস, ও তুলন, অ্যাক্স-এন-প্রোভঁস। ১৯৯৯ সালের আদমশুমারি অনুযায়ী প্রত্যেকটি শহরের জনসংখ্যাই ১ লক্ষের ওপর। নিসের মেট্রোপলিটান অঞ্চল হচ্ছে এই রেজিওঁর সবচেয়ে ধনী অঞ্চল।


title: রোন্-আল্প

text: RHONE-Alpes (ফরাসি উচ্চারণ: [ron.alp] ফ্রান্সের ২৭-টি প্রদেশের একটি। এটি দেশটির দক্ষিণ-পূর্ব দিকে অবস্থিত। অঞ্চলটির নামকরণ করা হয়েছে Rhone নদী আর Alpes পর্বতমালার নামানুসারে। এর রাজধানী লিও ফ্রান্সের দ্বিতীয় বৃহত্তম শহর (প্যারিস-এর পরে)।


title: ফরাসি গায়ানা

text: ফরাসি গায়ানা বা গুইয়ান () দক্ষিণ আমেরিকার উত্তর আটলান্টিককে অবস্থিত ফ্রান্সের একটি সামুদ্রিক অঞ্চল। দুইটি দেশের সীমানা ঘেষে অবস্থিত: দক্ষিণ ও পূর্ব দিকে ব্রাজিল এবং পশ্চিম দিকে সুরিনাম। ৮৩,৫৩৪ বর্গ কিলোমিটারের এই দেশটিতে জনসংখ্যার ঘনত্ব খুবই কম যা প্রতি বর্গকিলোমিটারে ৩ জন। ২০১১ সালের পরিসংখ্যান অনুযায়ী মোট জনসংখ্যা ২৩৬,২৫০ জন যার অর্ধেকের বসতি রাজধানী কায়েন্নতে।


title: গুয়াদলুপ

text: গুয়াদলুপ (; ) উত্তর আমেরিকায় পূর্ব ক্যারিবীয় সাগরে অবস্থিত দ্বীপপুঞ্জ ও ফ্রান্সের একটি সামুদ্রিক দেপার্ত্যমঁ।


title: মার্তিনিক

text: মার্তিনিক () হচ্ছে পূর্ব ক্যারবীয় সাগরের ছোট এন্তিলিসে অবস্থিত ফ্রান্সের একটি সামুদ্রিক দ্বীপ যার আয়তন এবং ২০১৩ সালের জানুয়ারিতে জনসংখ্যা ৩৮৬,৪৮৬ জন।


title: রেউনিওঁ

text: রেউনিওঁ () ফ্রান্সের একটি সামুদ্রিক দেপার্ত্যমঁ। এটি ভারত মহাসাগরে মাদাগাস্কার দ্বীপের পূর্বে অবস্থিত। এর জাতীয় সঙ্গীত হলো "পি'তিতে ফ্লেউর আইমে"।


title: আলেকজান্দ্রিয়ার বাতিঘর

text: আলেকজান্দ্রিয়ার বাতিঘর (Lighthouse of Alexandria) খ্রিস্টপূর্ব ৩য় শতাব্দীতে মিশরের আলেকজান্দ্রিয়ায় তৈরি করা হয়। প্রথমে বন্দরের পরিচিতি চিহ্ন হিসেবে তৈরি করা হলেও পরবর্তীকালে এটী বাতিঘর হিসেবে কাজ করে।


title: আলেকজান্দ্রিয়ার বাতিঘর

text: বাতিঘরের মূল ভিত্তিভূমির আয়তন ছিল ১১০ বর্গফুট। উচ্চতা ছিল ৪৫০ ফূট। মূল দেহের গোটা শরীরে একটা প্যাচানো সিড়ি ছিল। এই সিড়ি বেয়েই উঠতে হত। বাতিঘর তৈরির সময় ৪৫০ ফুট উচুতে যে বিশাল অগ্নিকুন্ড জ্বালিয়ে দেয়া হয়েছিল, ধ্বংস হয়ে যাওয়ার পূর্বে সেটি আর কেউ নিভতে দেখেনি। ৫০ মাইল দূর থেকেও বাতিঘরটি দেখা যেত। দ্বাদশ শতকে এক প্রবল ভূমিকম্পে বাতিঘরটি ভেঙ্গে পড়ে।


title: হ্যালিকারনেসাসের সমাধি মন্দির

text: হ্যালিকারনেসাসের সমাধি মন্দির () খ্রিস্টপূর্ব ৩৫০ অব্দে তুরস্কের দক্ষিণ-পশ্চিম কোনে অবস্থিত কারিয়া রাজ্যে নির্মিত হয়েছিল এই সমাধি স্তম্ভ। ১৩৫ ফুট উচ্চতা বিশিষ্ট মন্দিরটি তৈরি হয়েছিল সম্পূর্ণ মর্মর পাথরে। এটি তিন স্তরে বিভক্ত ছিল। প্রথম স্তরে আয়তাকার বিশাল এক প্রস্তর ভিত্তি। দ্বিতীয় স্তরে ছিল ৩৮টি থাম, যার প্রতিটির উচ্চতা ছিল ৫৬ ফুট। তৃতীয় স্তরটি ছিল সোজা ঊর্ধ্বাকাশে উঠে যাওয়া বিশালাকৃতির পিরামিড আকারের গম্বুজ। গম্বুজের উচ্চতা ছিল ৫০ ফুট। এটি ছিল মার্বেল পাথরের। গ্রিক বীর আলেকজান্ডার তুরস্ক আক্রমণের সময় এই মন্দিরটি ধ্বংস করে দেন।


title: আর্ক দ্য ত্রিয়োম্‌ফ

text: আর্ক দ্য ত্রিয়োম্‌ফ ( "বিজয় খিলান") এটি প্যারিসের তথা ফ্রান্সের একটি বিখ্যাত স্মৃতিসৌধ যা অভিজাত এবং বিখ্যাত শঁজেলিজে মহারাস্তার পশ্চিম প্রান্তে এবং প্লাস দ্য লেতোয়াল ("তারকা চত্বর"; ১২ রাস্তার মিলনস্থল) এর কেন্দ্রে অবস্থিত। এর একদিকে রয়েছে বিখ্যাত লুভ মিউজিয়াম অন্যপাশে ফ্রান্সের আর্থিক প্রতিষ্ঠানগুলো। এটির উচ্চতা ৫১ মিটার (১৬৫ ফুট) এবং প্রস্থ ৪৫ মিটার। স্মৃতিস্তম্ভটি পুরাতন প‌্যারিস এবং নতুন প‌্যারিসের সংযোগস্থল।


title: আর্ক দ্য ত্রিয়োম্‌ফ

text: এর নির্মাণকাজ রাজা লুই-ফিলিপ-এর রাজত্বকালে (১৮৩৩-১৮৩৬) শেষ হয়।  স্যাটেলাইট থেকে আর্ক দ্য ত্রিয়োম্‌ফ-এর দৃশ্য (গুগল ম্যাপ)।


title: নোত্র্ দাম দ্য পারি

text: নোত্র্ দাম দ্য পারি (,সংক্ষেপে নোত্র্ দাম) ফ্রান্সের রাজধানী প্যারিস শহরে অবস্থিত একটি ক্যাথেড্রাল, অর্থাৎ বিশপের আসনবিশিষ্ট গির্জা । এই ক্যাথলিক গির্জাটি বর্তমানে প্যারিসের আর্চবিশপ বা মহাবিশপের অধীনে রয়েছে।


title: নোত্র্ দাম দ্য পারি

text: গির্জাটি প্যারিস শহরের ৪র্থ আরোঁদিসমঁ বা ওয়ার্ডে, সেন নদীতে অবস্থিত ইল দ্য লা সিতে নামক দ্বীপের পূর্ব পাশে অবস্থিত। গির্জাটির পশ্চিমমুখী অংশটির সামনে রয়েছে উন্মুক্ত জঁ-পল চত্বর।


title: নোত্র্ দাম দ্য পারি

text: বিশপ মোরিস দ্য সুলির উদ্যোগে ১১৭৩ খ্রিস্টাব্দে গির্জাটির নির্মাণ কাজ শুরু হয়। প্রায় দুইশত বছর ধরে এর নির্মাণ কাজ চলে এবং চতুর্দশ শতকের মাঝামাঝি ১৩৪৫ খ্রিস্টাব্দে এর নির্মাণকাজ সমাপ্ত হয়। এ কারণে ভবনটির নির্মাণশৈলী সবজায়গায় অভিন্ন রূপ নয়। তবে প্রধানত এটি গোথিক স্থাপত্যশৈলীতে নির্মিত একটি ভবন। পরবর্তীতে ১৮৪৪ থেকে ১৮৬৪ খ্রিস্টাব্দ পর্যন্ত স্থপতি ভিওলে-ল্য-দুকের অধীনে ক্যাথেড্রালটিকে পুনরুদ্ধার ও সংস্কার করা হয়। ২০১৩ খ্রিস্টাব্দে আড়ম্বরের সাথে ভবনটির ৮৫০তম জন্মদিন পালন করা হয়।


title: নোত্র্ দাম দ্য পারি

text: দীর্ঘকাল প্যারিসের সবচেয়ে উঁচু ভবন হিসেবে নোত্র্-দাম-এর প্রসিদ্ধি ছিল। ১৮৩১ সালে এটি প্যারিসের সবচেয়ে উঁচু ভবন ছিল ভিক্তর উগোর উপন্যাস "নোত্র্ দাম দ্য পারি"-তে ভবনটিকে কেন্দ্রীয় ভূমিকা দেওয়া হয়েছে। অভিষেককালে ফ্রান্সের রাজা ও সম্রাটদের এই গির্জাতেই শপথ পড়ানো হত। আধুনিক ফ্রান্সের অনেক রাষ্ট্রপতির যেমন শার্ল দ্য গল, জর্জ পোঁপিদু, ফ্রঁসোয়া মিতেরঁ প্রমুখের শেষকৃত্য এই গির্জাতেই অনুষ্ঠিত হয়।


title: নোত্র্ দাম দ্য পারি

text: গগনস্পর্শী উচ্চতা ও নান্দনিক স্থাপত্যশৈলীর জন্য নোত্র্-দাম গির্জাটি পর্যটকদের কাছে বিশেষভাবে আকর্ষণীয়। এটি প্যারিস নগরী, ফ্রান্স, এমনকি সমগ্র ইউরোপের পর্যটকদের কাছে সর্বাধিক জনপ্রিয় ক্যাথেড্রাল। প্রতি বছর ২ কোটি লোক এটি দেখতে আসে এবং প্রায় ১ কোটি ৪০ লক্ষ পর্যটক গির্জার অভ্যন্তরে প্রবেশ করে। এ গির্জায় প্রবেশের জন্য পর্যটকদের কোনরূপ দর্শনী দিতে হয় না।


title: সঁত্র্ জর্জ পম্পিদু

text:
সঁত্র্ জর্জ পম্পিদু () প্যারিসে অবস্থিত একটি আকর্ষনীয় ভবন।এর নির্মাণকাল ১৯৭১-১৯৭৭। ফরাসি রাষ্ট্রপতি জর্জ পম্পিদুর নামে এর নামকরণ করা হয়। এখানে একটি পাবলিক লাইব্রেরি এবং একটি চিত্র জাদুঘর আছে। ভবনটির প্রধান আকর্ষণ এর বাইরের নলসমুহ। পানির নলগুলি সবুজ, বিদ্যুতের
নলগুলি হলুদ এবং শীতাতপ নিয়ন্ত্রণের নলগুলি নীল রঙের।


title: সঁত্র্ জর্জ পম্পিদু

text: স্যাটেলাইট থেকে সঁত্র্ জর্জ পম্পিদুর দৃশ্য (গুগল ম্যাপ)


title: শঁজেলিজে

text: শঁজেলিজে (, ফরাসি ভাষায়: Champs-Élysées, আ-ধ্ব-ব: /ʃɑ̃zelize/), আক্ষরিক অর্থে "ইলিসীয় ক্ষেত্র", প্যারিসের একটি প্রশস্ত রাজপথ। এর পূর্ণ নাম "আভন্যু দে শঁজেলিজে" (avenue des Champs-Élysées)। জগৎবিখ্যাত এই সড়কটির ওপর বহু চলচ্চিত্র প্রেক্ষাগৃহ, ক্যাফে ও বিশেষ শৌখিন দ্রব্যের দোকানপাট অবস্থিত। সড়কটির নাম গ্রিক পুরাণে ভাগ্যবানদের আবাসস্থল ইলিসীয় ক্ষেত্রের নামে নামকরণ করা হয়েছে। এটিকে ফরাসি ভাষায় La plus belle avenue du monde ("লা প্লু বেল আভন্যু দু মোঁদ"), অর্থাৎ "পৃথিবীর সবচেয়ে সুন্দর রাস্তা" বলেও ডাকা হয়। পর্যটকদের জন্য শঁজেলিজে প্যারিস নগরীর অন্যতম দর্শনীয় স্থান।


title: শঁজেলিজে

text: এই রাজপথ প্যারিস নগরীর উত্তর-পশ্চিমাংশে অবস্থিত। উত্তরে প্লাস দ্য লা কনকর্ড থেকে পশ্চিমে প্লাস শার্ল দ্য গল পর্যন্ত এর ব্যাপ্তি। এটি দৈর্ঘ্যে ২ কিলোমিটার এবং প্রস্থে ৭০ মিটার।


title: শঁজেলিজে

text: শঁজেলিজে দীর্ঘ একটি পথ, সুতরাং এক প্রান্তে গাড়ি রেখে গেলে অপর প্রান্ত ঘুরে আসতে প্রাণান্ত হতে হবে। সুতরাং বাস বা ভূতল রেলযোগে যাওয়াই সুবিধাজনক।


title: শঁজেলিজে

text: শঁজেলিজে যেখানে শেষ সেখানেই রয়েছে প্যারিসের অন্যতম দর্শনীয় সৌধ আর্ক অফ ট্রায়াম্ফ।


title: কোঁসিয়ের্জেরি

text: কোঁসিয়ের্জেরি () প্যারিসের একটি প্রাক্তন জেলখানা। এটি নোত্র্-দাম ক্যাথিড্রালের কাছে, সেন (Seine) নদীর ওপর অবস্থিত ইল দ্য লা সিতে (Île de la Cité) দ্বীপটির পশ্চিমে অবস্থিত। এটি বিচার কাজের জন্য ব্যবহৃত পালে দ্য জুস্তিস (Palais de Justice) নামক কমপ্লেক্সের অংশবিশেষ।


title: কোঁসিয়ের্জেরি

text:
পূর্বে এটি রাজা চতুর্থ ফিলিপের (১২৮৪-১৩১৪) বাসভবন ছিল। ভবনের নিচতলার বেশিরভাগ অংশজুড়ে পাহারাদারদের থাকার জায়গা
এবং মেন-অ্যাট-আর্মস নামের হল অবস্থিত। হলটি ২০৯ ফুট লম্বা, ৯০ ফুট চওড়া এবং ২৮ ফুট উঁচু।ভবনে কর্মরত ২০০০ কর্মীর খাবারঘর হিসেবে এটি ব্যবহৃত হত।বর্তমানে ভবনের একটি ক্ষুদ্র অংশ জনসাধারণের জন্য উন্মুক্ত।


title: গ্রঁ পালে

text: গ্রঁ পালে () প্যারিসে অবস্থিত একটি প্রদর্শনী হল।এটি ১৯০০ সালে নির্মিত হয়েছিল। ১৯৯৩তে হলটি ব্যাপক সংস্কারের জন্য বন্ধ করা হয়েছিল। ২৪ সেপ্টেম্বর ২০০৫ এ এটি পুনরায় উন্মুক্ত করা হয়। হলের নিরাপত্তার জন্য এখানে একটি পুলিশ স্টেশন আছে।


title: জারদাঁ দু লুক্সমবুর

text: জার্‌দাঁ দু লুক্সমবুর () ফ্রান্সের রাজধানী প্যারিসের অন্যতম বৃহৎ উদ্যান। এই উদ্যানটি প্যারিসের ৬ষ্ঠ ওয়ার্ড বা আরোঁদিসমঁ এলাকাতে অবস্থিত। ১৬১২ সালে ফ্রান্সের রাজা ৪র্থ অঁরি-র বিধবা রাণী মারি দ্য মেদিসি তাঁর নব্যনির্মিত লুক্সমবুর্গ প্রাসাদের সামনে উদ্যানটি নির্মাণ করেন। বর্তমানে উদ্যানটি ফরাসি আইনসভার উচ্চকক্ষ সেনা (Sénat) বা সিনেটের সম্পত্তি। সিনেটের সভাগুলি লুক্সমবুর প্রাসাদে অনুষ্ঠিত হয়। উদ্যানের আয়তন প্রায় ২৩ হেক্টর বা ২২৪,৫০০ বর্গমিটার। এখানে ঘাসাচ্ছাদিত মাঠ, বৃক্ষশোভিত হাঁটার পথ, ফুলের বিছানা, মডেল নৌকা দিয়ে খেলার ব্যবস্থাবিশিষ্ট কৃত্রিম বৃত্তাকার জলাশয় এবং ছবির মত সুন্দর মেদিসি ফোয়ারাটি (১৬২০ সালে নির্মিত) অবস্থিত। এখানে বাচ্চাদের খেলার ব্যবস্থা, পুতুলনাটক, চরকি, সহজলভ্য খাবার, বিনামূল্যে গান পরিবেশনা প্রভৃতি সুবিধাদি আছে। এছাড়া বেশ কিছু মূর্তি এবং খোদাইকৃত ভাস্কর্য আছে।


title: লেজাঁভালিদ

text: লেজাঁভালিদ () প্যারিসের একটি যুদ্ধ সম্পর্কিত জাদুঘর এবং স্মৃতিসৌধ। ভবনে একটি হাসপাতাল এবং একটি বিশ্রামাগারও আছে। এখানে ফ্রান্সের কিছু বীরযোদ্ধাদের কবরস্থান আছে। রাজা চতুর্দশ লুই বৃদ্ধ ,আহত সৈন্যদের জন্য বাড়ি এবং হাসপাতাল হিসেবে ব্যবহার করার জন্য ২৪শে নভেম্বর, ১৬৭০ সালে এই প্রকল্প চালু করেন। নির্বাচিত স্থান টি ১৭শ শতকে শহরতলির অংশ ছিল। প্রকল্প শেষ হয়েছিল ১৬৭৬ সালে। সম্রাট নেপোলিয়নের সমাধি এখানে অবস্থিত।


title: লুভ্‌র জাদুঘর

text: লুভ্‌র জাদুঘর ( "ল্য ম্যুজে দ্যু লুভ্‌র্") বিশ্বের বৃহত্তম শিল্পকলা জাদুঘর এবং ফ্রান্সের রাজধানী প্যারিসের একটি ঐতিহাসিক স্থাপনা। শহরের কেন্দ্রভাগের এই বিশিষ্ট স্থাপনাটি সেন নদীর ডান তীরে শহরের ১ম আরোঁদিসমঁ বা ওয়ার্ডে অবস্থিত। জাদুঘরটির প্রদর্শনস্থলের আয়তন প্রায় ৭২,৭৩৫ বর্গমিটার (প্রায় ৮ লক্ষ বর্গফুট) এবং এখানে প্রাগৈতিহাসিক যুগ থেকে ২১শ শতক পর্যন্ত সৃষ্ট প্রায় ৩৮ হাজার শিল্পবস্তু প্রদর্শন করা হয়। ২০১৭ সালের হিসাব অনুযায়ী লুভ্‌র জাদুঘর বিশ্বের সবচেয়ে বেশী পরিদর্শিত শিল্পকলা জাদুঘর; এ বছর এখানে ৮ কোটি ১০ লক্ষ দর্শনার্থী ঘুরতে আসেন।


title: লুভ্‌র জাদুঘর

text: লুভ্‌র জাদুঘরটি লুভ্‌র প্রাসাদে অবস্থিত। ফ্রান্সের রাজা ২য় ফিলিপ প্রাসাদটিকে আদিতে ১২শ থেকে ১৩শ শতকে একটি দুর্গ হিসেবে নির্মাণ করেছিলেন। জাদুঘরের ভূনিম্নস্থ তলাতে এখনও এই দুর্গের অবশেষ দেখতে পাওয়া যায়। সময়ের সাথে সাথে প্যারিস নগরীর আয়তন বৃদ্ধি পেলে দুর্গটির প্রতিরক্ষামূলক সুবিধাটির দরকার ফুরিয়ে যায়। ১৫৪৬ সালে ফরাসি রাজা ১ম ফ্রঁসোয়া এটিকে ফরাসি রাজাদের মূল বাসভবনে রূপান্তরিত করেন। এর পরে বহুবার ভবনটির সম্প্রসারণ সাধন করা হয় যা ভবনটিকে এর বর্তমান রূপ দান করেছে। ১৬৮২ সালে ফ্রান্সের রাজা ১৬শ লুই তাঁর বাসভবন হিসেবে ভের্সাইয়ের প্রাসাদটিকে নির্বাচন করেন ও লুভ্র প্রাসাদ ত্যাগ করেন। এটিকে তখন রাজার রাজকীয় সংগ্রহশালার একটি প্রদর্শনীকেন্দ্র হিসেবে ব্যবহার করা হত। এর মধ্যে প্রাচীন রোমান ও গ্রিক স্থাপত্যের একটি সংগ্রহ ছিল অন্যতম। ১৬৯২ সাল থেকে আরও প্রায় ১০০ বছর পর্যন্ত ফরাসি খোদাই লিপি ও শিল্প সমালোচনা আকাদেমি এবং ফরাসি চিত্রশিল্প ও ভাস্কর্য আকাদেমি এই ভবনটিকে তাদের কার্যালয় হিসেবে ব্যবহার করেন। ফরাসি বিপ্লবের সময় ফ্রান্সের জাতীয় সংসদে সিদ্ধান্ত নেওয়া হয় যে ফরাসি জাতির কাছে থাকা সর্বোৎকৃষ্ট শিল্পকর্মগুলি প্রদর্শনে লুভ্‌র-কে ব্যবহার করা হবে।


title: লুভ্‌র জাদুঘর

text: ১৭৯৩ সালের ১০ই আগস্ট ৫৩৭টি চিত্রকর্মের একটি প্রদর্শনীর মাধ্যমে লুভ্‌র জাদুঘরটি উদ্বোধন করা হয়। এগুলি মূলত রাজা ও গির্জাসমূহের সংগ্রহ থেকে নেওয়া হয়েছিল। এরপর সম্রাট নাপোলেওঁ-র (নেপোলিয়ন) শাসনামলে যুদ্ধের সময় ফরাসি সেনাবাহিনী কর্তৃক বাজেয়াপ্ত শিল্পকর্ম দিয়ে জাদুঘরের সংগ্রহ আরও সমৃদ্ধশালী হয়, কিন্তু তাঁর মৃত্যুর পর সেগুলির বেশির ভাগই আবার মূল মালিকের কাছে ফেরত দেওয়া হয়। এরপর রাজা ১৮শ লুই ও ১০ম শার্লের সময়ে এবং ২য় ফরাসি সাম্রাজ্যের পর্বে জাদুঘরটির সংগ্রহে প্রায় ২০ হাজার শিল্পকর্ম যোগ করা হয়। এরপর থেকে ধারাবাহিকভাবে অনুদান ও অধিকৃতির মাধ্যমে জাদুঘরের সংগ্রহের আয়তন ক্রমাগত বৃদ্ধি পাচ্ছে।


title: লুভ্‌র জাদুঘর

text: বর্তমানে লুভ্‌র জাদুঘরের সংগ্রহটি ৮টি বিভাগে বিভক্ত করা হয়েছে। এগুলি হল প্রাচীন মিশরীয় শিল্পবস্তুসমূহ, নিকট প্রাচ্যের শিল্পবস্তুসমূহ, গ্রিক শিল্পকলা, এত্রুস্কান শিল্পকলা, রোমান শিল্পবস্তুসমূহ, ইসলামী শিল্পকলা, ভাস্কর্য, আলঙ্কারিক শিল্পকলা, চিত্রকর্মসমূহ, ছাপশিল্প ও অংকন।


title: মুজে দর্সে

text: মুজে দর্সে () ফ্রান্সের প্যারিস শহরে অবস্থিত একটি জাদুঘর। এটি সেন নদীর তীরে মুজে দর্সে স্টেশনের কাছে অবস্থিত। এখানে মূলত ১৮৪৮ হতে ১৯১৪ পর্যন্ত সময়কালের ফরাসি শিল্পকর্ম স্থান পেয়েছে। এর মধ্যে রয়েছে চিত্রকর্ম, ভাষ্কর্য, আসবাবপত্র, এবং আলোকচিত্র। ১৯৮৬ সাল পর্যন্ত এগুলির অধিকাংশই গালেরি নাসিওনাল দ্য জো দ্য পোম-এ সংরক্ষিত ছিল।


title: পালে গার্নিয়ে

text: পালে গার্নিয়ে () প্যারিসের একটি গীতিনাট্যশালা। এটি স্থাপত্যকলার একটি অপূর্ব নিদর্শন। এতে সর্বমোট আসনসংখ্যা ১৯৭৯টি। সম্পূর্ণ ভবনটি ১১,০০০ বর্গমিটার এলাকাজুড়ে অবস্থিত।


title: পালে গার্নিয়ে

text: ১৮২১ সালে অপেরা দে পারী রু লে পালেতের সালে লে পালেতে নামক ভবনের সাময়িক সময়ের জন্য স্থানান্তরিত হয়। সে সময় থেকে একটি স্থায়ী ভবনের প্রয়োজনীয়তা দেখা দেয়। ১৮৪৬ সালে চার্লস রোহল্ট দে ফ্লেউরিকে অপেরাটির স্থপতি হিসেবে নিয়োগ দেওয়া হয়। তিনি উপযুক্ত স্থান ও নকশা বিষয়ক বিভিন্ন পরীক্ষা-নিরীক্ষা চালান। ১৮৪৭ সালে সীনের তদারককারী ক্লদ-ফিলিবার্ট দে রাম্বুতে রুয়ে দে রিভলির বর্ধিতাংশ হিসেবে প্লেস দু পালে-রয়ালের পূর্ব দিকের একটি স্থান নির্বাচন করেন। ১৮৪৮ সালে বিপ্লবের পর রাম্বুতে বহিস্কৃত হন এবং ননু অপেরা হাউজ নির্মাণের আগ্রহ কমতে থাকে। স্থানটি পরে গ্রান্দ হোটেল দু ল্যুভরের জন্য ব্যবহৃত হয়।


title: পালে গার্নিয়ে

text: ১৮৬০ সালের ২৯ সেপ্টেম্বর এক ইম্পেরিয়াল ডিক্রির মাধ্যমে বর্তমান স্থানটি অপেরার নামে কেনা হয়; যার আয়তন ১২,০০০ বর্গ মিটার (১.২ হেক্টর)।


title: পালে গার্নিয়ে

text: ১৮৬০ সালের ৩০ ডিসেম্বর সম্রাট তৃতীয় নেপোলিয়ন নতুন অপেরা হাউজের স্থাপত্য নকশা প্রতিযোগিতার ঘোষণা দেন।


title: পালে গার্নিয়ে

text: স্থানটিতে ২৭ আগস্ট থেকে ৩১ ডিসেম্বর ১৮৬১ খনন কাজ চলে। ১৮৬২ সালের ১৩ জানুয়ারি ভবনটির ভিত্তিপ্রস্তর স্থাপিত হয়। প্রথমে সামনের দিকে এবং পরে পালাক্রমে পিছনের দিক পর্যন্ত কংক্রিটের ভিত্তি স্থাপিত হয়।


title: পালে গার্নিয়ে

text: ১৮৭৪ সালে নতুন অপেরা হাউজটি নির্মাণ করতে মোট ব্যয় হয় ৭.৫ মিলিয়ন ফ্রাংক। থিয়েটারটি ৫ জানুয়ারি, ১৮৭৫ সর্বসাধারণের জন্য খোলা হয়। উদ্বোধনী অনুষ্ঠানে অংশগ্রহণ করেন লন্ডনের মেয়র মার্ভেল ম্যাকমেহন এবং স্পেনের রাজা সপ্তম আলফানসো।


title: পালে গার্নিয়ে

text: ভবন পরবর্তী বেশ কিছু ভবন নির্মাণকে প্রভাবিত করে।


title: পালে গার্নিয়ে

text: পোল্যান্ডের কয়েকটি ভবন পালে গার্নিয়ের নকশা অনুযায়ী করা হয়। এর মধ্যে ১৮৯৩ সালে নির্মিত ক্রাকৌয়ের জুলিয়াস্‌জ স্লোয়াকি থিয়েটার এবং ১৯০০ থেকে ১৯০১ সালের মধ্যে নির্মিত ওয়ারশর ওয়ারশ ফিলহারমনি এডিফাইস উল্লেখযোগ্য।


title: পালে গার্নিয়ে

text: ইউক্রেনের কিয়েভ শহরে ১৯০১ সালে নির্মিত ইউক্রেনের জাতীয় অপেরা হাউজ এবং ১৮৯৭ থেকে ১৯০০ সালের মধ্যে নির্মিত এলভিভের এলভিভ থিয়েটার অফ অপেরা অ্যান্ড ব্যালেট-এ এই ভবনের প্রভাব লক্ষণীয়।


title: পালে গার্নিয়ে

text: ওয়াশিংটন ডিসির লিবার্টি অফ কংগ্রেস-এর থমাস জেফারসন বিল্ডিং পালে গার্নিয়ের মডেল অনুসারে নির্মিত হয়, বিশেষ করে সম্মুখভাগ ও গ্রেট হল অংশ।


title: পালে গার্নিয়ে

text: ১৯০৯ সালে রিও ডি জেনেরিওর থিয়েট্রো মিউনিসিপাল পালে গার্নিয়ের মডেল অনুসারে নির্মিত হয়, বিশেষ করে গ্রেট হল ও সিঁড়ি।


title: পালে গার্নিয়ে

text: ব্রাজিলের মানাউসে ১৮৮৪ থেকে ১৮৯৬ সালের মধ্যে নির্মিত অ্যামাজন থিয়েটার একই রকম দেখতে, তবে একটু সহজ নকশায় নির্মিত।


title: পালে গার্নিয়ে

text: ভিয়েতনামের হ্যানয় অপেরা হাউজকে ফরাসি উপনিবেশিক স্থাপত্য বলা হলেও এতে পালে গার্নিয়ের কিছু রেপ্লিকা দেখা যায়। হো চি মিন সিটির সাইগন অপেরা হাউজ এর ছোট প্রতিরূপ।


title: সিমতিয়ের দু পের লাশেজ

text: সিমতিয়ের দু পের লাশেজ ( "পিতা লাশেজের গোরস্থান") ফ্রান্সের অন্যতম বৃহত্তম সমাধিস্থল। এটি প্যারিসে অবস্থিত। ১১৮ একর জুড়ে এর অবস্থান। সম্রাট নেপোলিয়ন ১৮০৪ সালে এটি স্থাপন করেন।


title: পরশপাথর (চলচ্চিত্র)

text: পরশ পাথর ("The Philosopher's Stone", ১৯৫৮) অপু ট্রিলজির পরে সত্যজিৎ রায়ের প্রথম পরিচালিত চলচ্চিত্র। এ চলচ্চিত্রটি তার প্রথম হাসির, যাদু ও পরাবাস্তব ছবি। চলচ্চিত্রটি রাজশেখর বসুর (পরশুরাম) ছোট গল্প "পরশ পাথর" অবলম্বনে তৈরি।


title: পরশপাথর (চলচ্চিত্র)

text: পরেশ দত্ত (তুলসী চক্রবর্তী) একজন সাধারণ নিম্ন মধ্যবিত্ত কেরানী। তিনি বৃষ্টির দিনে খেলা থেকে ফেরার পথে কার্জন পার্কে কুড়িয়ে পান একটি গোলাকৃতি পাথর। সেটি তার পাড়ার ভাইপো পল্টুকে খেলার জন্যে দিলে হঠাৎ জানা যায় লোহা ওই পাথরে স্পর্শ করলেই তা সোনা হয়ে যাচ্ছে। পরেশবাবু 'পরশ পাথর' পাওয়ার আনন্দে বিহ্বল হয়ে পড়েন। তিনি প্রচুর লোহা কিনে তা সোনা করতে থাকেন। রাজনীতি এবং ব্যবসা জগতের একজন কেউকেটা হয়ে যান। সেক্রেটারি রাখেন প্রিয়তোষ হেনরী বিশ্বাস (কালী বন্দ্যোপাধ্যায়) নামে একটি খৃষ্টান তরুনকে। বিভিন্ন সভা-সমিতি, পার্টি এবং অনুষ্ঠানে তার ডাক পড়তে থাকে। একদিন ফাঁস হয়ে যায় পরেশবাবু এত সম্পত্তি কিভাবে করেছেন। দেশে তোলপাড় শুরু হয়, সোনার দাম পড়ে যাওয়ার আশংকায় লোকে জমানো সোনা বেচতে থাকে। প্রিততোষকে পাথরটি ও অন্যান্য সম্পত্তি দান করে পরেশবাবু স্ত্রীর সাথে তীর্থ দর্শনে বেরিয়ে পড়েন কিন্তু পুলিশ তাদের আটকায় ও থানায় ধরে নিয়ে যায়। ইতিমধ্যে প্রিয়তোষ প্রেমে ব্যর্থ হয়ে পাথরটি খেয়ে আত্মহত্যার চেষ্টা করে। হাসপাতালে এক্স-রে করে দেখা যায় প্রিয়তোষ পাথড়টা ক্রমশ হজম করে ফেলছে। ডাক্তার (মনি শ্রীমানি) জানান এই অবস্থায় অপারেশন সম্ভব নয়। পুলিশ কোনোভাবেই সেটা উদ্ধার করতে পারেনা। পাথরটি সম্পুর্ন হজম হয়ে গেলে এযাবৎ যত লোহা সোনায় রূপান্তরিত হয়েছিল সব পূর্বাবস্থায় চলে আসে। মুক্তি পেয়ে পরেশবাবু স্ত্রী, সেক্রেটারি ও চাকর (জহর রায়) কে নিয়ে গড়ের মাঠে জুড়িগাড়ি চড়ে বেরিয়ে পড়েন। তার পরিশ্রমী ও বাস্তব জীবন আবার নতুন করে অনুভূত হয়।


title: রবীন্দ্রনাথ ঠাকুর (তথ্যচিত্র)

text: রবীন্দ্রনাথ ঠাকুর বিশিষ্ট বাঙালি সাহিত্যিক রবীন্দ্রনাথ ঠাকুরের জীবন ও কর্মের উপর নির্মিত একটি তথ্যচিত্র। ১৯৬১ সালে রবীন্দ্র জন্মশতবার্ষিকী উপলক্ষে বিশিষ্ট চলচ্চিত্রকার সত্যজিৎ রায় এই তথ্যচিত্রটি নির্মাণ করেন। সত্যজিৎই এই ছবিতে ভাষ্যপাঠ করেছিলেন। সত্যজিৎ রায়ের অফিসিয়াল ওয়েবসাইট অনুযায়ীঃ


title: কাঞ্চনজঙ্ঘা (চলচ্চিত্র)

text: কাঞ্চনজঙ্ঘা সত্যজিৎ রায় পরিচালিত এক সিনেমা।


title: কাঞ্চনজঙ্ঘা (চলচ্চিত্র)

text: চলচ্চিত্রটি কাঞ্চনজঙ্ঘা পর্বতটির কাছাকাছি অবস্থিত জনপ্রিয় পর্যটন কেন্দ্র, দার্জিলিঙে স্বপরিবারে ছুটি কাটাতে যাওয়া একটি উচ্চ শ্রেণীর বাঙালি পরিবার সম্পর্কে।


title: অভিযান (চলচ্চিত্র)

text: অভিযান সত্যজিৎ রায় পরিচালিত চলচ্চিত্র যা ১৯৬২ সালে মুক্তি পায়। তারাশঙ্কর বন্দ্যোপাধ্যায় রচিত একই নামের জনপ্রিয় উপন্যাস অবলম্বনে এর চিত্রনাট্য রচিত হয়েছে। এর আগেও সত্যজিৎ তারাশঙ্করের একটি গল্প থেকে সিনেমা বানিয়েছিলেন যার নাম ছিল জলসাঘর। তারাশঙ্করের রচনা থেকে করা এই দুটি সিনেমাতেই মানুষের অহংবোধের বিষয়টি ফুটে উঠেছে। জলসাঘরে বিশ্বম্ভরের জমিদারী অহংবোধ আর অভিযানে নরসিংহের আভিজাত্যের অহংবোধ সুস্পষ্টভাবে রূপায়িত হয়েছে। তবে অহংবোধ ছাপিয়ে দুটি সিনেমাতেই মানবতা বড় হয়ে উঠেছে। সত্যজিতের শৈল্পিক পরিচালনা দুটিকেই ধ্রুপদী চলচ্চিত্রের মর্যাদায় ভূষিত করেছে।


title: কাপুরুষ

text: 'কাপুরুষ' ১৯৬৫ সালে মুক্তি প্রাপ্ত সত্যজিৎ রায় পরিচালিত চলচ্চিত্র। ছবিটির মূল নাম 'কাপুরুষ মহাপুরুষ'। দুটি আলাদা স্বাদের গল্পকে একসাথে নিয়ে সিনেমাটি নির্মিত। প্রথম গল্পটির নাম কাপুরুষ। যার মুল কাহিনী সাহিত্যিক প্রেমেন্দ্র মিত্রের 'জনৈক কাপুরুষের কাহিনী গল্প থেকে নেওয়া।


title: নায়ক (চলচ্চিত্র)

text: নায়ক হল ১৯৬৬ সালে মুক্তিপ্রাপ্ত ও সত্যজিৎ রায় পরিচালিত একটি ভারতীয় বাংলা ড্রামা চলচ্চিত্র। এই ছবির কাহিনী ও চিত্রনাট্যও সত্যজিৎ রায়ই রচনা করেছিলেন। উল্লেখ্য, ১৯৬২ সালে মুক্তিপ্রাপ্ত "কাঞ্চনজঙ্ঘা" ছবিটির পর এই ছবির চিত্রনাট্যই সত্যজিৎ রায় রচিত সম্পূর্ণ মৌলিক চলচ্চিত্র।


title: নায়ক (চলচ্চিত্র)

text: এই ছবির প্রধান চরিত্র বাংলা চলচ্চিত্রের এক ম্যাটিনি আইডল অরিন্দম মুখোপাধ্যায়। তিনি একটি জাতীয় পুরস্কার গ্রহণের জন্য রেলপথে কলকাতা থেকে দিল্লি যাচ্ছিলেন। সেই ২৪ ঘণ্টার যাত্রাপথে অদিতি নামে এক অল্পবয়সী সাংবাদিকের কাছে নিজের ভুলভ্রান্তি, নিরাপত্তাহীনতা ও অনুতাপ প্রকাশের মধ্যে দিয়ে তিনি যে অভিজ্ঞতা অর্জন করেন, তা-ই এই ছবির উপজীব্য বিষয়। অদিতি পূর্বে ম্যাটিনি আইডল জাতীয় খ্যাতনামা ব্যক্তিদের বিশেষ অপছন্দ করতেন। কিন্তু অরিন্দমের কথা শুনে তিনি বুঝতে পারেন, তাঁর খ্যাতির আড়ালে তাঁর মনের মধ্যে কোথাও একটি একাকীত্বের ভাব রয়েছে। অদিতির মনে অরিন্দমের প্রতি সহানুভূতি জাগে। তিনি স্থির করেন, অরিন্দমের কথা তিনি প্রকাশ করবেন না এবং ম্যাটিনি আইডল জনমানসে তাঁর ভাবমূর্তি অক্ষুণ্ণ রাখতে সাহায্য করবেন। এই ছবিতে সাতটি ফ্ল্যাশব্যাক এবং দু’টি স্বপ্নের মধ্যে দিয়ে অরিন্দমের জীবনের সঙ্গে তাঁর মনস্তাত্ত্বিক অবস্থানটিকে পরিস্ফুট করে তোলা হয়েছে।


title: নায়ক (চলচ্চিত্র)

text: বাংলা চলচ্চিত্রের ম্যাটিনি আইডল অরিন্দম মুখোপাধ্যায় (উত্তম কুমার) একটি সম্মানজনক জাতীয় পুরস্কার গ্রহণের জন্য দিল্লি যাচ্ছিলেন। কিন্তু বিমানের টিকিট না পাওয়ায় তিনি রেলপথে যাত্রা করতে বাধ্য হন। ট্রেনের রেস্তোরাঁ কারে অরিন্দমের সঙ্গে অদিতি সেনগুপ্ত (শর্মিলা ঠাকুর) নামে এক অল্পবয়সী সাংবাদিকের আলাপ হয়। অদিতি "আধুনিকা" নামে মেয়েদের একটি পত্রিকা সম্পাদনা করতেন। যাত্রার দিন সকালে সংবাদপত্রে অরিন্দম সম্পর্কে একটি প্রতিবেদন প্রকাশিত হয়েছিল। সেই প্রতিবেদনে এমন একটি অপ্রীতিকর ঘটনার উল্লেখ ছিল, যেটির সঙ্গে অরিন্দম বিশ্রীভাবে জড়িয়ে পড়েছিলেন। অদিতি অরিন্দমকে ঠিক পছন্দ করতেন না। তাই অরিন্দমের জীবনের অজ্ঞাত দিকগুলি তুলে ধরার জন্য এবং পাঠকদের কাছে নিজের পত্রিকাটিকে জনপ্রিয় করে তোলার জন্য অদিতি গোপনে তাঁর একটি সাক্ষাৎকার নেওয়ার পরিকল্পনা করেন। ধীরে ধীরে অরিন্দমের কথার মধ্যে দিয়ে তাঁর ব্যক্তিসত্ত্বটি অদিতির কাছে ধরা পড়ে যায়।


title: নায়ক (চলচ্চিত্র)

text: প্রথম জীবনে অরিন্দম পাড়ার নাটকে অভিনয় করতেন। চলচ্চিত্র জগৎ থেকে ডাক পাওয়ার পর অরিন্দমের রক্ষণশীল নাট্যশিক্ষক তার প্রবল বিরোধিতা করেন। কিন্তু শঙ্করদার মৃত্যুর পর অরিন্দম তাঁর মতকে ভুল মনে করে চলচ্চিত্র জগতে প্রবেশ করেন। অরিন্দম তাঁর প্রথম শ্যুটিংয়ের অভিজ্ঞতা, তাঁর সহকর্মীদের সঙ্গে সম্পর্ক এবং অন্যান্য অপ্রীতিকর নানা ঘটনার কথা অদিতিকে বলেন। এই ঘটনাগুলি ফ্ল্যাশব্যাকের মাধ্যমে ছবিতে তুলে ধরা হয়। এর সঙ্গে যাত্রাপথে তিনি যে দু’টি স্বপ্ন দেখেন, সেগুলির মাধ্যমে তাঁর মনের গভীরে লুকিয়ে থাকা নিরাপত্তাহীনতা, সীমাবদ্ধতা ও অপরাধবোধটিও প্রকাশিত হয়ে পড়ে।


title: নায়ক (চলচ্চিত্র)

text: অদিতি প্রথম দিকে অরিন্দমের কথা নোট করতে শুরু করেছিলেন। কিন্তু পরে অরিন্দমের প্রতি সহানুভূতিশীল হয়ে সেই লেখা বন্ধ করে দেন। তবে খানিকটা সমালোচনা-মূলক দৃষ্টিভঙ্গি নিয়ে তিনি অরিন্দমের সঙ্গে কথা বলতে থাকেন। এর ফলে অরিন্দমের মানসিক অবস্থাটি সম্পূর্ণ অদিতির কাছে ধরা পড়ে যায়।


title: নায়ক (চলচ্চিত্র)

text: ছবির শেষ পর্যায়ে দেখা যায়, অরিন্দম মদ্যপ অবস্থায় অনুভব করেন অদিতির কাছে তাঁর দুষ্মর্কগুলি প্রকাশ করা প্রয়োজন। কিন্তু অদিতি তাঁর মানসিক অবস্থাটি আগেই বুঝতে পেরেছিলেন। তাই তিনি তাঁকে থামিয়ে দেন। অদিতির ভয় হয়, পাছে অরিন্দম আত্মহত্যা করে বসে। তাই নিজের কিউবিকলে ফিরে যাওয়ার আগে অদিতি অরিন্দমকে তাঁর কিউবিকলে পাঠিয়ে দেন।


title: নায়ক (চলচ্চিত্র)

text: পরদিন সকালে দিল্লি পৌঁছানোর ঠিক আগে অরিন্দম বুঝতে পারেন, অদিতির সঙ্গে তাঁর একটি বন্ধন গড়ে উঠেছে। তিনি মনে শান্তি পান। অদিতিও অরিন্দমের খ্যাতি ও সাফল্যের আড়ালে লুক্কায়িত একাকীত্বটি অনুভব করে তাঁর সহানুভূতির প্রয়োজনীতাটি উপলব্ধি করেন। অরিন্দমের সাক্ষাৎকার তিনি নষ্ট করে দেন। জনসাধারণের কাছে অরিন্দমের নায়ক-সুলভ ভাবমূর্তি বজায় রাখতে দেন।


title: নায়ক (চলচ্চিত্র)

text:
তিনি যা লিখেছিলেন, তা তিনি ছিঁড়ে ফেললেন। তিনি অরিন্দমকে জনসাধারণের কাছে তাঁর নায়ক-সুলভ ভাবমূর্তি বজায় রাখতে সাহায্য করেন।চলচ্চিত্র নির্মাণের অবসরে মে মাসে দার্জিলিং শহরে বসে সত্যজিৎ "নায়ক" ছবিটির চিত্রনাট্য রচনা করেন। প্রধান চরিত্রে অভিনয়ের জন্য উত্তম কুমারকে নেওয়ার কথা মাথায় রেখেই তিনি চিত্রনাট্য রচনা করেছিলেন। কিন্তু এই ছবিতে তিনি তাঁকে শুধুমাত্র একজন অভিনেতা হিসেবে গ্রহণ করতে চাননি, বরং এক "বাহ্যমূর্তি" হিসেবে গ্রহণ করেন।
২০১৪ সালের জানুয়ারি মাসে সত্যজিৎ রায়ের যে চারটি ছবিকে পুনরায় প্রকাশের জন্য ডিজিটাল পদ্ধতিতে পুনরুদ্ধার করা হয়, তার মধ্যে "নায়ক" ছবিটি ছিল অন্যতম।


title: নায়ক (চলচ্চিত্র)

text: ২০০৭ সালে অ্যাকাডেমি ফিল্ম আর্কাইভ "নায়ক" ছবিটিকে সংরক্ষণ করে।


title: চিড়িয়াখানা (চলচ্চিত্র)

text: চিড়িয়াখানা সত্যজিৎ রায় পরিচালিত ১৯৬৭ খ্রিষ্টাব্দের একটি বাংলা চলচ্চিত্র। শরদিন্দু বন্দ্যোপাধ্যায়ের জনপ্রিয় গোয়েন্দা চরিত্র ব্যোমকেশ বক্সী অবলম্বনে এই চলচ্চিত্র নির্মাণ করা হয়েছে। সিনেমায় ব্যোমকেশ বক্সীর চরিত্রে অভিনয় করেছেন মহানায়ক উত্তম কুমার। শরদিন্দু বন্দ্যোপাধ্যায়ের একই নামের উপন্যাস থেকেই এর কাহিনী নেয়া হয়।


title: গুপী গাইন বাঘা বাইন

text: গুপী গাইন বাঘা বাইন বিশ্ববিশ্রুত চলচ্চিত্রকার সত্যজিৎ রায় কর্তৃক ছোটদের জন্য নির্মিত একটি চলচ্চিত্র। প্রখ্যাত শিশুসাহিত্যিক উপেন্দ্রকিশোর রায়চৌধুরী রচিত একই নামের একটি রূপকথা অবলম্বনে এই চলচ্চিত্রটি নির্মিত হয়েছে। সত্যজিৎ-পত্নী বিজয়া রায়ের স্মৃতিচারণা ‘আমাদের কথা’ থেকে জানা যায়, শিশুপুত্র সন্দীপ রায়ের অনুরোধে তিনি এই ছবিটি নির্মাণ করেন। প্রসঙ্গত উল্লেখ্য, গল্পকার উপেন্দ্রকিশোর ছিলেন সত্যজিতেরই পিতামহ। পরিচালকের বহু অন্যান্য ছবির মতো এখানেও তিনি স্বয়ং চিত্রনাট্য রচনা ও সঙ্গীত পরিচালনা করেছেন। শুধু তাই নয়, এই ছবির সবকটি গান রচনা ও সুরারোপ তাঁরই করা।


title: গুপী গাইন বাঘা বাইন

text: এই ছবি নির্মাণে ১১ বছর সত্যজিৎ এর সিকোয়েল হীরক রাজার দেশে ও ৯০-এর দশকের গোড়ায় সন্দীপ তৃতীয় পর্ব গুপী বাঘা ফিরে এলো করেন। সম্প্রতি সন্দীপ এর একটি চতুর্থ পর্ব করতে চান বলে সংবাদমাধ্যমে ইচ্ছাপ্রকাশ করেছেন।


title: গুপী গাইন বাঘা বাইন

text: গল্পের দুই নায়ক গুপী ও বাঘা সঙ্গীতের অনুরক্ত, অথচ সাংগীতিক প্রতিভাহীন। এই কারণে গুপীর গ্রাম আমলকী ও বাঘার গ্রাম হরতুকী থেকে তারা বিতাড়িত হয়। পথে এক বনে দুজনের সাক্ষাৎ হয় ও সেখানে ভূতের রাজা তাদের তিনটি বর দেন। প্রথম বরে তারা যখন ইচ্ছে মনোমতো খাবার পেতে সমর্থ হয়; দ্বিতীয় বরে দু-জোড়া জুতো ও দু-জনের হাতে হাতে তালি দিয়ে দেশবিদেশ ঘোরার ক্ষমতা পায় ও তৃতীয় বরে তাদের সঙ্গীত প্রতিভা উন্নতি করে ও লোককে গান শুনিয়ে অবশ করে দেওয়ার ক্ষমতা পায় তারা।


title: গুপী গাইন বাঘা বাইন

text: এরপর দু-জনে শুন্ডী রাজ্যের রাজাকে গান শুনিয়ে তাঁর সভাগায়ক হয়ে সেখানেই থেকে যায়। শুন্ডীর প্রতিবেশী হাল্লা শুন্ডীর বিরুদ্ধে যুদ্ধ ঘোষণা করলে, তারা গুপ্তচরের বেশে হাল্লায় যায় ও হাল্লার রাজা ও মন্ত্রীদের সততা ও সঙ্গীত প্রতিভা দিয়ে পরাস্ত করে যুদ্ধ থামিয়ে দেয়।


title: গুপী গাইন বাঘা বাইন

text:
এরপর শুন্ডীর রাজকন্যা মণিমালার সঙ্গে গুপীর ও হাল্লার রাজকন্যা মুক্তামালার সঙ্গে বাঘার বিয়ে হয়।মূলত ছোটদের জন্য নির্মিত হলেও গুপী গাইন বাঘা বাইন সব বয়সের দর্শকদেরই উপভোগ্য। ছবির মূল আকর্ষণ সত্যজিৎ রচিত গানগুলি, সাড়ে ৬ মিনিটের ভূতের নৃত্যের একটি দৃশ্য ও ভারতীয় স্টাইলে নির্মিত বিশেষ কয়েকটি স্পেশাল এফেক্ট। মুক্তির ছয় মাসের মধ্যে ছবিটি সারা বাংলায় শুধু জনপ্রিয়তাই অর্জন করে না, বাংলার জনপ্রিয় সংস্কৃতির একটি স্থায়ী আইকনে পরিণত হয়।
"গুপী গাইন বাঘা বাইন" হিন্দি ভাষায় অ্যানিমেশনের মাধ্যমে রিমেক করা হয়। 'গুপি গাইয়াইয়া বাঘা বাজাইয়া' নামের এই চলচ্চিত্রটি পরিচালনা করেন শিল্পা রানাড়ে।


title: গুপী গাইন বাঘা বাইন

text: সত্যজিৎ রায় 'গুপী গাইন বাঘা বাইন' মুক্তি পাওয়ার ১১ বছর পর 'হীরক রাজার দেশে' নামে একটি সিক্যুয়াল তৈরী করেন।


title: গুপী গাইন বাঘা বাইন

text: সত্যজিৎ রায়ের ছেলে সন্দীপ রায় 'গুপী গাইন বাঘা বাইন'-এর আরেক সিক্যুয়াল গুপি বাঘা ফিরে এলো তৈরী করেন। 'হীরক রাজার দেশে' মুক্তি পাওয়ার ১২ বছর পর তিনি এই চলচ্চিত্রটি তৈরী করেন।


title: অরণ্যের দিনরাত্রি (চলচ্চিত্র)

text: অরণ্যের দিনরাত্রি সত্যজিৎ রায় পরিচালিত একটি বাংলা চলচ্চিত্র যা ১৯৭০ সালে মুক্তি পায়। সুনীল গঙ্গোপাধ্যায় রচিত অরণ্যের দিনরাত্রি উপন্যাস অবলম্বনে এই চলচ্চিত্রটি নির্মাণ করা হয়েছিল।


title: অরণ্যের দিনরাত্রি (চলচ্চিত্র)

text: চার বন্ধু, অসীম, সঞ্জয়, হরি এবং শেখর, কলকাতার বাসিন্দা, ছুটিতে পালামৌ এর কাছাকাছি বেড়াতে এসেছে। অসীম কলকাতায় একটি সওদাগরী আপিসে উচ্চপদস্থ কর্মচারী এবং এই চার বন্ধুর মধ্যে সেই অর্থনৈতিক ভাবে সবচেয়ে সচ্ছল এবং একটি ambassador গাড়ির মালিক। সঞ্জয় কলকাতায় একটি সরকারী আপিসে কাজ করে। হরি একজন ক্রিকেট খেলোয়াড় এবং সম্প্রতি হরির বান্ধবী হরির সঙ্গে সম্পর্ক ছিন্ন করেছে। শেখর বর্তমানে বেকার, জুয়ার প্রতি আকর্ষণ আছে এবং তার সপ্রতিভ ব্যবহারের জন্য সে বন্ধুদের খুব প্রিয়। এরা সকলে কলকাতা থেকে পালামৌ যাবে বলে অসীমের গাড়ি করে বেরিয়ে পড়েছে। পালামৌ এর কাছাকাছি এসে একটা চায়ের দোকানে অসীম খোঁজ করে যে কাছাকাছি কোথাও টুরিস্ট বাংলো আছে কিনা। তখন একটি স্থানীয় লোক, যার নাম লখা, কিছু বখশিসের বিনিময়ে অসীমদের একটা টুরিস্ট বাংলো দেখিয়ে দিতে রাজি হয়। টুরিস্ট বাংলোয় থাকার জন্য ডালটনগঞ্জের ডি. এফ. ও ওর অগ্রিম অনুমতিপত্র থাকা জরুরি। এই নোটিস বোর্ড দেখা স্বত্তেও অসীমরা ঠিক করে তারা ওই টুরিস্ট বাংলোতেই থাকবে এবং বাংলোর চৌকিদারকে প্রয়োজনীয় টাকা দিয়ে বাংলোর ঘর খোলাতে বাধ্য করে।


title: অরণ্যের দিনরাত্রি (চলচ্চিত্র)

text: একটা বাসস্থানের ব্যবস্থা হওয়ায় এরা স্বভাবতই একটু স্বস্তি লাভ করে এবং কিছুক্ষণ বিশ্রামের পরে বিকেলের দিকে জঙ্গলের দিকে ঘুরতে বেরোয়। প্রথমদিকে মনে হচ্ছিল যে এরা জঙ্গলে উদ্দেশ্যহীনভাবে ঘুরতে বেরিয়েছে, কিন্তু দেখা গেল যে অসীমের একটা নির্দিষ্ট গণ্ত্যব্য আছে এবং সেটা হলো স্থানীয় বাসিন্দাদের নেশা করার জায়গা। স্থানীয় বাসিন্দারা প্রতিদিন সন্ধেবেলায় হাড়িয়া (বা মহুয়া বা চুল্লু) খেয়ে নেশা করে. অসীমরা সেখানে এসে প্রয়োজনীয় পান সামগ্রী কিনে মদ্যপান করতে সুরু করলো। বন্ধুদের মধ্যে সবাই মদ্যপানে অভ্যস্ত হলেও শেখর এই জায়গায় হাড়িয়া খেতে সম্মত হলো না। অন্যরা যখন মদ্যপানে ব্যস্ত, তখন শেখর একটি সাঁওতালি যুবতীর দিকে হরির দৃষ্টি আকর্ষণ করলো। এই সাঁওতালি যুবতীটির নাম দুলি। সে সেখানে তার বান্ধবীদের সাথে বসে মদ্যপান করছিল। যখন তার বোতলের পানীয় শেষ হয়ে যাই, তখন দুলি এসে শেখরদের কাছে কিছু পয়সা চায়, যাতে করে সে আরো হাড়িয়া কিনে খেতে পারে। তখন হরি নেশার ঘোরে দুলিকে কিছু পয়সা দেয়। আকন্ঠ মদ্যপানের পর চার বন্ধু মিলে জঙ্গলের রাস্তা দিয়ে রাতের অন্ধকারে গান গাইতে গাইতে বাংলোয় ফিরে এলো।


title: অরণ্যের দিনরাত্রি (চলচ্চিত্র)

text: পরের দিন সকালে প্রথম ঘুম ভাঙ্গলো শেখরের। শেখর দেখতে পেল তাদের বাংলোর সামনের রাস্তা দিয়ে দুজন ভদ্রমহিলা নিজেদের মধ্যে কথা বলতে বলতে চলে যাচ্ছে। সে তৎক্ষনাত অত্যন্ত আনন্দের সঙ্গে অসীম ও সঞ্জয় কে খবর টা দিল। তারপর সকলের ঘুম ভাঙলে, চা খেয়ে সবাই বাজারে গেল প্রাতরাশের জন্য। এই সময় শেখর দেখতে পেল যে দুলি ও তার বান্ধবীরা বাজারে গোল হয়ে বসে আছে, কাজের অপেক্ষায়। দুলি শেখর আর হরিকে দেখে চিনতে পারল আর জিজ্ঞাসা করলো তাদের সন্ধানে কোনো কাজ আছে কিনা। তখন শেখর দুলিকে বলল পরে বাংলোয় দেখা করতে। প্রাতরাশ করার সময় শেখর কায়দা করে লখার কাছ থেকে সেই দুই ভদ্রমহিলার বাসস্থান জেনে নিল।